ΑΠΟΦΑΣΕΙΣ
Αριθμ. 4172
Έγκριση Εσωτερικού Κανονισμού Λειτουργίας
του Πανεπιστημιακού Κέντρου Έρευνας και Καινοτομίας (ΠΑ.Κ.Ε.Κ.) «ΤΗΜΕΝΟΣ».
Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ
ΔΥΤΙΚΗΣ ΜΑΚΕΔΟΝΙΑΣ
Έχοντας υπόψη:
1. Το π.δ. 92/2003 «Ίδρυση Πανεπιστημίου Δυτικής Μακεδονίας και Πανεπιστημίου Στερεάς Ελλάδας» (Α΄ 83).
2. Το π.δ. 72/2013 «Μετονομασία Τμήματος, συγχώνευση Τμήματος και ίδρυση - συγκρότηση και ανασυγκρό-
τηση Σχολών στο Πανεπιστήμιο Δυτικής Μακεδονίας»
(Α΄ 119).
3. Τις διατάξεις του Κεφαλαίου Γ΄ (άρθρα 13-22 - «ΠΑΝΕΠΙΣΤΗΜΙΟ ΔΥΤΙΚΗΣ ΜΑΚΕΔΟΝΙΑΣ») του ν. 4610/2019
«Συνέργειες Πανεπιστημίων και Τ.Ε.Ι., πρόσβαση στην
τριτοβάθμια εκπαίδευση, πειραματικά σχολεία, Γενικά
Αρχεία του Κράτους και λοιπές διατάξεις» (Α΄ 70).
4. Την υπ’ αρ. 3808/2023 πρυτανική πράξη «Διαπιστωτική πράξη συγκρότησης του Συμβουλίου Διοίκησης
του Πανεπιστημίου Δυτικής Μακεδονίας» (Υ.Ο.Δ.Δ. 251).
5. Την υπ’ αρ. 4738/21.4.2023 απόφαση του Πρύτανη
«Εκλογή Πρύτανη και ορισμός τεσσάρων (4) Αντιπρυτάνεων του Πανεπιστημίου Δυτικής Μακεδονίας» (Υ.Ο.Δ.Δ.
381).
6. Την περ. β του άρθρου 485 του ν. 4957/2022 «Νέοι
Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης
των Α.Ε.Ι. με την κοινωνία και λοιπές διατάξεις» (Α΄ 141).
7. Το άρθρο 15 του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις» (Α΄ 141).
8. Το άρθρο 16 του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις» (Α΄ 141).
9. Την υπό στοιχεία Γ02/ΣΔ1/7.9.2023 απόφαση του
Συμβουλίου Διοίκησης του Πανεπιστημίου Δυτικής Μακεδονίας «Μεταβίβαση άσκησης αρμοδιοτήτων του Συμ-
βουλίου Διοίκησης στον Πρύτανη του Πανεπιστημίου
Δυτικής Μακεδονίας» (Β΄ 5498).
10. Την υπό στοιχεία Δ03/ΣΔ4/26.10.2023 απόφαση
του Συμβουλίου Διοίκησης του Πανεπιστημίου Δυτικής
Μακεδονίας «Μεταβίβαση άσκησης αρμοδιοτήτων του
Συμβουλίου Διοίκησης στον Πρύτανη του Πανεπιστημίου Δυτικής Μακεδονίας» (Β΄ 6396).
11. Την υπό στοιχεία Δ01/ΣΔ10/11.1.2024 απόφαση
του Συμβουλίου Διοίκησης του Πανεπιστημίου Δυτικής
Μακεδονίας «Καθορισμός τομέων ευθύνης και επιμέρους αρμοδιοτήτων που μεταβιβάζονται στους Αντιπρυ-
τάνεις του Πανεπιστημίου Δυτικής Μακεδονίας - Σειρά
αναπλήρωσης του Πρύτανη του Πανεπιστημίου Δυτικής
Μακεδονίας» (Β΄ 433).
12. Τα άρθρα 131 έως 137 του ν. 4957/2022 «Νέοι
Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύν-
δεσης των Α.Ε.Ι. με την κοινωνία και λοιπές διατάξεις»
(Α΄ 141).
13. Την παρ. 4β του άρθρου 132 του ν. 4957/2022
«Νέοι Ορίζοντες στα Ανώτατα Εκπαιδευτικά Ιδρύματα:
Ενίσχυση της ποιότητας, της λειτουργικότητας και της
σύνδεσης των Α.Ε.Ι. με την κοινωνία και λοιπές διατάξεις»
(Α΄ 141).
14. Το απόσπασμα πρακτικών της υπ’ αρ. 2/28.2.2024
συνεδρίασης του Διοικητικού Συμβουλίου του ΠΑ.Κ.Ε.Κ.
«ΤΗΜΕΝΟΣ»,
15. Το γεγονός ότι από την απόφαση αυτή δεν προκαλείται δαπάνη σε βάρος του κρατικού προϋπολογισμού
ή του τακτικού προϋπολογισμού του Πανεπιστημίου Δυτικής Μακεδονίας, αποφασίζει ομόφωνα:
Την έγκριση Εσωτερικού Κανονισμού Λειτουργίας του
ΠΑ.Κ.Ε.Κ. «ΤΗΜΕΝΟΣ», ως ακολούθως:
ΕΣΩΤΕΡΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ
Πανεπιστημιακού Κέντρου Έρευνας
και Καινοτομίας (ΠΑ.Κ.Ε.Κ.)
«ΤΗΜΕΝΟΣ» του Πανεπιστημίου
Δυτικής Μακεδονίας
Άρθρο 1
Μετατροπή του Π.Ε.Κ. σε ΠΑ.Κ.Ε.Κ.
και Λειτουργία αυτού
1. Με την απόφαση υπό στοιχεία 4/Σ170/26.9.2022
(ΑΔΑ: ΨΨ46469Β7Κ-6ΥΕ) της Συγκλήτου του Πανεπιστημίου Δυτικής Μακεδονίας, μετατρέπεται το Πανε-
πιστημιακό Ερευνητικό Κέντρο (Π.Ε.Κ.) «ΤΗΜΕΝΟΣ», το
οποίο ιδρύθηκε με το άρθρο 15 του ν. 4610/2019 (Α΄ 70),
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
28 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1917
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1917/28.03.2024
σε Πανεπιστημιακό Κέντρο Έρευνας και Καινοτομίας
(ΠΑ.Κ.Ε.Κ.) «ΤΗΜΕΝΟΣ», ως αυτοτελή ερευνητική μονάδα του Πανεπιστημίου Δυτικής Μακεδονίας, με έδρα
την πόλη της Κοζάνης, σύμφωνα με τα οριζόμενα στον
ν. 4957/2022 (Α΄ 141).
2. Η επωνυμία του είναι «Πανεπιστημιακό Κέντρο Έρευνας και Καινοτομίας (ΠΑ.Κ.Ε.Κ.) «ΤΗΜΕΝΟΣ» του Πανε-
πιστημίου Δυτικής Μακεδονίας, με ακρώνυμο ΠΑ.Κ.Ε.Κ.,
και η διεθνής επωνυμία του είναι: «University Center of
Research and Innovation ’’TEMENUS’’ of University of
Western Macedonia (UCRΙ “TEMENUS”)».
3. Το αναγνωριστικό λογότυπο του ΠΑ.Κ.Ε.Κ. «ΤΗΜΕΝΟΣ» του Πανεπιστημίου Δυτικής Μακεδονίας είναι:
Και στην αγγλική γλώσσα
4. H λειτουργία του ΠΑ.Κ.Ε.Κ. «ΤΗΜΕΝΟΣ» διέπεται
από την ισχύουσα νομοθεσία για τα Α.Ε.Ι., τη νομοθεσία για την έρευνα, την τεχνολογική ανάπτυξη και την
καινοτομία (όπως αυτή εξειδικεύεται για τα Α.Ε.Ι. στον
ν. 4957/2022), τους όρους του παρόντος Εσωτερικού
Κανονισμού Λειτουργίας, τις αποφάσεις του Διοικητικού
Συμβουλίου (Δ.Σ.) ΠΑ.Κ.Ε.Κ. «ΤΗΜΕΝΟΣ», καθώς και τις
αποφάσεις της Συγκλήτου του Πανεπιστημίου Δυτικής
Μακεδονίας, έπειτα από εισήγηση του Δ.Σ. του Π.Α.Κ.Ε.Κ..
5. Με απόφαση της Συγκλήτου του Α.Ε.Ι., κατόπιν
εισήγησης του Διοικητικού Συμβουλίου του ΠΑ.Κ.Ε.Κ.,
ιδρύονται, συγχωνεύονται, καταργούνται, μετονομάζονται Ερευνητικά Ινστιτούτα (Ε.Ι.) εντός του ΠΑ.Κ.Ε.Κ.
«ΤΗΜΕΝΟΣ».
6. Με απόφαση του Συμβουλίου Διοίκησης του Α.Ε.Ι.
παραχωρούνται στο ΠΑ.Κ.Ε.Κ. «ΤΗΜΕΝΟΣ» χώροι και
εξοπλισμοί του Α.Ε.Ι. για την εγκατάσταση και λειτουργία
του, καθώς και για τη δημιουργία κοινών ερευνητικών
υποδομών.
7. Με απόφαση της Συγκλήτου του Α.Ε.Ι., κατόπιν
εισήγησης του Διοικητικού Συμβουλίου του ΠΑ.Κ.Ε.Κ.
«ΤΗΜΕΝΟΣ», μπορεί να ιδρύονται γραφεία και παραρτήματα του ΠΑ.Κ.Ε.Κ. σε άλλες πόλεις της ημεδαπής ή αλ-
λοδαπής. Οι σχετικές πιστώσεις δύνανται να βαρύνουν,
είτε τον προϋπολογισμό του Ιδρύματος είτε τους ίδιους
πόρους του ΠΑ.Κ.Ε.Κ. ή των Ερευνητικών Ινστιτούτων
του (Ε.Ι.).
8. Ο επιστημονικός ή άλλος εξοπλισμός που αποκτάται
μέσω των έργων/προγραμμάτων των Ερευνητικών Ινστιτούτων (Ε.Ι.) ανήκει στις κοινές ερευνητικές υποδομές
του ΠΑ.Κ.Ε.Κ. «ΤΗΜΕΝΟΣ».
9. Αντικείμενο κάθε Ε.Ι. είναι η προαγωγή της βασικής
και εφαρμοσμένης έρευνας σε ένα (1) ή περισσότερα
προκαθορισμένα γνωστικά αντικείμενα ενός (1) επιστημονικού κλάδου ή συνδυασμού επιστημονικών κλάδων
και η υποστήριξη δραστηριοτήτων του ΠΑ.Κ.Ε.Κ.
10. Για την ίδρυση νέου Ε.Ι. απαιτείται η υποβολή προς
το Δ.Σ. του ΠΑ.Κ.Ε.Κ. τεκμηριωμένης εισήγησης από
οποιοδήποτε ενδιαφερόμενο μέλος Διδακτικού Ερευνητικού Προσωπικού (Δ.Ε.Π.) του Ιδρύματος, η οποία
περιλαμβάνει:
α) την ερευνητική ομάδα που ασχολείται στον συγκεκριμένο θεματικό τομέα και πρόκειται να δραστηριοποι-
ηθεί στο υπό ίδρυση Ε.Ι.,
β) τη μελέτη σκοπιμότητας και βιωσιμότητας του υπό
ίδρυση Ε.Ι., στην οποία αναλύεται η ανάγκη που θα καλυφθεί από την ίδρυση του συγκεκριμένου Ε.Ι., η οποία
δεν καλύπτεται από τα ήδη υφιστάμενα Ε.Ι. του ΠΑ.Κ.Ε.Κ.,
καθώς και την ύπαρξη επιστημονικών και κοινωνικοοικονομικών συνθηκών που καθιστούν αναγκαία την
ίδρυσή του,
γ) την έκθεση συμβατότητας με το στρατηγικό σχέδιο
και τον αναπτυξιακό προγραμματισμό του Ιδρύματος
και του ΠΑ.Κ.Ε.Κ., καθώς και έκθεση συμβατότητας με
την Εθνική Στρατηγική Έρευνας, Τεχνολογικής Ανάπτυξης και Καινοτομίας ή την Εθνική Στρατηγική Έξυπνης
Εξειδίκευσης,
δ) τον προτεινόμενο Επιστημονικό Διευθυντή (Ε.Δ.)
του υπό ίδρυση Ε.Ι. κατά τα τρία (3) πρώτα έτη λειτουργίας του.
11. Κάθε δραστηριότητα του Πανεπιστημιακού Κέντρου Έρευνας και Καινοτομίας, η οποία αφορά σε με-
ταφορά τεχνολογίας, ασκείται με σύμπραξη ή κατόπιν
συνεννόησης με τη Μονάδα Μεταφοράς Τεχνολογίας
και Καινοτομίας του Α.Ε.Ι., σύμφωνα με τον εσωτερικό
κανονισμό του Α.Ε.Ι..».
Άρθρο 2
Αποστολή του ΠΑ.Κ.Ε.Κ. «ΤΗΜΕΝΟΣ»
1. Το ΠΑ.Κ.Ε.Κ. «ΤΗΜΕΝΟΣ» έχει αποστολή την ανάπτυξη της βασικής, εφαρμοσμένης και διεπιστημονικού
χαρακτήρα έρευνας στο πλαίσιο της Εθνικής Στρατηγικής Έρευνας, Τεχνολογικής Ανάπτυξης και Καινοτομίας
και της Εθνικής Στρατηγικής Έξυπνης Εξειδίκευσης, τη
προαγωγή της διεπιστημονικής γνώσης, της τεχνολογίας
και της καινοτομίας, την ανάπτυξη των γραμμάτων και
των τεχνών, τη διασφάλιση αποτελεσματικής αλληλεπίδρασης μεταξύ της εκπαίδευσης και της έρευνας, τη κα-
τάρτιση και αξιοποίηση ερευνητικού δυναμικού, καθώς
και την ικανοποίηση των εκπαιδευτικών, ερευνητικών,
κοινωνικών, πολιτιστικών και αναπτυξιακών αναγκών
της χώρας και τη συμβολή στην οικονομική ανάπτυξη
σε τοπικό, εθνικό, ευρωπαϊκό και διεθνές επίπεδο.
2. Στο πλαίσιο επίτευξης της αποστολής του, το
ΠΑ.Κ.Ε.Κ. δύναται:
α) να διεξάγει κάθε είδους έρευνα, ενισχύοντας τις
ερευνητικές δραστηριότητες διεπιστημονικού χαρακτήρα εντός του Α.Ε.Ι. και να προάγει τη διεπιστημονική
αριστεία και την καινοτομία,
β) να υποστηρίζει νέες δομές συνεργατικής έρευνας,
γ) να υλοποιεί ερευνητικά ή αναπτυξιακά έργα/προγράμματα και να διεξάγει βιομηχανική έρευνα για επι-
χειρήσεις και φορείς,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1917/28.03.2024
δ) να εκπονεί μελέτες και να παρέχει υπηρεσίες προς
τρίτους, συμπεριλαμβανομένων των φορέων του δημόσιου τομέα, όπως αυτός οριοθετείται στην περ. α) της
παρ. 1 του άρθρου 14 του ν. 4270/2014 (Α΄ 143),
ε) να αξιοποιεί οικονομικά τα ερευνητικά αποτελέσματα και την τεχνογνωσία που παράγεται από τις δραστη-
ριότητές του,
στ) να συμβάλει στην εξειδίκευση των φοιτητών ή
αποφοίτων των προγραμμάτων σπουδών πρώτου και
δεύτερου κύκλου, καθώς και των διδακτόρων και μεταδιδακτόρων του Π.Δ.Μ. σε θεωρητικές και εφαρμοσμένες
περιοχές διεπιστημονικών κλάδων, που θεραπεύονται
από τις επιμέρους ακαδημαϊκές μονάδες του Π.Δ.Μ.,
ζ) να συμβάλει στη δημιουργία και χρήση κοινών ερευνητικών υποδομών,
η) να υποστηρίζει τις ερευνητικές ομάδες του Π.Δ.Μ.
και να συμβάλει στη δημιουργία νέας γενιάς ερευνητών
με υψηλό επίπεδο γνώσεων και διεπιστημονικότητας,
θ) να συμμετέχει σε προγράμματα κινητικότητας ερευνητών,
ι) να συνεργάζεται με ΠΑ.Κ.Ε.Κ. άλλων Α.Ε.Ι., Πανεπιστήμια της αλλοδαπής, ερευνητικούς και τεχνολο-
γικούς φορείς της ημεδαπής ή αλλοδαπής, διεθνείς
οργανισμούς και φορείς, φορείς του δημόσιου τομέα,
όπως αυτός οριοθετείται στην περ. α) της παρ. 1 του
άρθρου 14 του ν. 4270/2014, επιστημονικούς φορείς και
ενώσεις, με επιστημονικά ή τεχνολογικά πάρκα, καθώς
και με παραγωγικούς φορείς της ημεδαπής ή αλλοδαπής,
ια) να συνάπτει πάσης φύσεως συμφωνίες για τη δημιουργία δικτύων επιχειρήσεων και γνώσης, συστάδων
επιχειρήσεων (clusters) και κοινοτήτων γνώσης και καινοτομίας,
ιβ) να διαμεσολαβεί στη διασύνδεση της έρευνας με
την εκπαίδευση, την οικονομία, την κοινωνία και τον
πολιτισμό,
ιγ) να συμβάλει στη διεθνοποίηση του Π.Δ.Μ. και την
προσέλκυση νέων ερευνητών,
ιδ) να αναπτύσσει κάθε άλλη δραστηριότητα συναφή
με την αποστολή του για την επίτευξη των σκοπών του.
3. Οι δραστηριότητες του ΠΑ.Κ.Ε.Κ. υποστηρίζονται
από επιμέρους μεγάλες ή μικρές ερευνητικές ομάδες,
καθεμία από τις οποίες ασχολείται με έναν θεματικό τομέα ή γνωστικά αντικείμενα ενός επιστημονικού κλάδου
ή συνδυασμού επιστημονικών κλάδων. Κάθε ερευνητική ομάδα έχει ως στόχο τη διεξαγωγή έρευνας υψηλού
επιπέδου. Η σύνθεση κάθε ερευνητικής ομάδας διαφέρει και δύναται να αποτελείται από: α) μέλη Διδακτικού
Ερευνητικού Προσωπικού (Δ.Ε.Π.), Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού
Προσωπικού (Ε.ΔΙ.Π.) και Ειδικού Τεχνικού Εργαστηριακού Προσωπικού (Ε.Τ.Ε.Π.) των Α.Ε.Ι., β) επισκέπτες
Καθηγητές, συνεργαζόμενους Καθηγητές, επισκέπτες
ερευνητές, ερευνητές επί συμβάσει, εντεταλμένους διδάσκοντες και μεταδιδάκτορες, γ) ομότιμους Καθηγητές
και αφυπηρετήσαντα μέλη Δ.Ε.Π. των Α.Ε.Ι., δ) ερευνητικό προσωπικό άλλων φορέων και ερευνητές άλλων
ερευνητικών και τεχνολογικών φορέων, ε) υποψήφιους
διδάκτορες και φοιτητές πρώτου και δεύτερου κύκλου
σπουδών και στ) πρόσθετο ερευνητικό, επιστημονικό
και εργαστηριακό προσωπικό, που απασχολείται μέσω
του Ειδικού Λογαριασμού Κονδυλίων Έρευνας (Ε.Λ.Κ.Ε.)
του Π.Δ.Μ.
4. Η λειτουργία του ΠΑ.Κ.Ε.Κ. στηρίζεται σε ένα σύνολο
συμβατών αξιών, τις οποίες προϋποθέτει και καλλιεργεί η
ερευνητική δραστηριότητα. Οι αρχές αυτές είναι οι εξής:
α) η προαγωγή της επιστημονικής γνώσης και έρευνας,
β) η ελευθερία της σκέψης και η ελεύθερη διακίνηση των
ιδεών, γ) η αξιοκρατία, δ) η αξιολόγηση, ε) η διαφάνεια
και η λογοδοσία, στ) η συμμετοχή και η συνεργασία, ζ) η
ηθική και η δεοντολογία της έρευνας, η) η ισότητα των
φύλων, θ) ο σεβασμός των δικαιωμάτων του ανθρώπου και του πολίτη, ι) ο σεβασμός και η προστασία του
φυσικού περιβάλλοντος, της χλωρίδας και της πανίδας,
ια) η αποφυγή κάθε δυσμενούς διάκρισης προσώπων,
στη βάση της εθνότητας, φυλής, εθνικής καταγωγής,
γλώσσας, φύλου, θρησκείας, ιδιωτικής ζωής, σωματικής ικανότητας, κοινωνικοοικονομικής κατάστασης, ή
οποιουδήποτε άλλου παράγοντα που δεν συνδέεται με
την επιστημονική ικανότητα και ακεραιότητα.
5. Το ΠΑ.Κ.Ε.Κ. «ΤΗΜΕΝΟΣ» λειτουργεί στο Π.Δ.Μ.
ως αυτοτελή ερευνητική μονάδα. Το Δ.Σ. του ΠΑ.Κ.Ε.Κ.
μεριμνά αποφασίζει ή εισηγείται στη Σύγκλητο και σε
οποιοδήποτε Όργανο του Ιδρύματος ή άλλου Α.Ε.Ι. της
ημεδαπής ή αλλοδαπής, θέματα που υπόκεινται στις αρμοδιότητές του, σύμφωνα με τον παρόντα κανονισμό.
Στο ΠΑ.Κ.Ε.Κ. λειτουργεί διοικητικά ως Τμήμα, η Κεντρική Γραμματεία που φροντίζει για την αποτελεσματική
εκτέλεση των αρμοδιοτήτων της όπως αναφέρονται στο
άρθρο 13 του παρόντος.
Άρθρο 3
Διάρθρωση - Οργανωτική Δομή - Υπηρεσίες
1. Το ΠΑ.Κ.Ε.Κ. «ΤΗΜΕΝΟΣ» αποτελείται από τα εξής
Ερευνητικά Ινστιτούτα (Ε.Ι.):
• Ενεργειακής ανάπτυξης και μετάβασης στη μεταλιγνιτική εποχή, με έδρα την Κοζάνη.
• Ανθρωπιστικών ερευνών, με έδρα την Φλώρινα.
• Παραδοσιακής αρχιτεκτονικής και πολιτιστικής κληρονομιάς, με έδρα την Καστοριά.
• Πολιτικής προστασίας, με έδρα την Κοζάνη.
• Οπτικοακουστικών τεχνών, με έδρα την Φλώρινα.
• Ελληνικής γλώσσας, με έδρα την Φλώρινα.
• Αειφόρου ανάπτυξης και διαχείρισης φυσικών πόρων, με έδρα τη Φλώρινα.
• Οικονομικής Ανάλυσης και Επιχειρηματικότητας, με
έδρα την Καστοριά.
• Εκπαιδευτικό Αστρονομικό Πάρκο Όρλιακα (ΕΑΠΟ),
με έδρα τα Γρεβενά.
2. α) Το ΠΑ.Κ.Ε.Κ. «ΤΗΜΕΝΟΣ» και τα Ινστιτούτα του
στεγάζονται και λειτουργούν στις εγκαταστάσεις του
Πανεπιστημίου Δυτικής Μακεδονίας. Με απόφαση του
Συμβουλίου Διοίκησης του Π.Δ.Μ. παραχωρούνται στο
ΠΑ.Κ.Ε.Κ. «ΤΗΜΕΝΟΣ» χώροι και εξοπλισμοί του Π.Δ.Μ.
για την εγκατάσταση και λειτουργία του, καθώς και για
τη δημιουργία κοινών ερευνητικών υποδομών.
β) Στην περίπτωση κατάργησης Ινστιτούτου του
ΠΑ.Κ.Ε.Κ. «ΤΗΜΕΝΟΣ», η κινητή και ακίνητη περιουσία
του περιέρχεται αυτοδικαίως και χωρίς την κατάρτιση άλλης πράξης μεταβίβασης στο Π.Δ.Μ., το οποίο τις κατα-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1917/28.03.2024
νέμει με απόφαση της Συγκλήτου, ύστερα από εισήγηση
του Διοικητικού Συμβουλίου του ΠΑ.Κ.Ε.Κ. «ΤΗΜΕΝΟΣ».
γ) Εάν Ινστιτούτο του ΠΑ.Κ.Ε.Κ. «ΤΗΜΕΝΟΣ» αδρανεί ή
συντρέχουν άλλοι λόγοι, δύναται να τίθεται σε αναστολή
λειτουργίας με απόφαση της Συγκλήτου του Ιδρύματος,
ύστερα και από τεκμηριωμένη εισήγηση του Διοικητικού
Συμβουλίου του ΠΑ.Κ.Ε.Κ. «ΤΗΜΕΝΟΣ».
3. Τα Ινστιτούτα του ΠΑ.Κ.Ε.Κ. «ΤΗΜΕΝΟΣ», δύνανται
να συνδέονται στενά με θεσμοθετημένα Εργαστήρια του
Π.Δ.Μ., στη βάση της ισχυρής συνάφειας ή συμπληρωματικότητας των αντικειμένων τους και της βέλτιστης εξυ-
πηρέτησης των ερευνητικών τους δραστηριοτήτων. Στις
περιπτώσεις αυτές συνάπτονται και συμφωνούνται από
τις οικείες διοικήσεις τους, Ειδικά Πρωτόκολλα Συνεργασίας (Ε.Π.Σ.), μετά από σχετική εισήγηση της Επιστη-
μονικής Επιτροπής του Ε.Ι. (εφόσον αυτή υπάρχει) ή του
Επιστημονικού Διευθυντή, ύστερα από σύμφωνη γνώμη
του Διοικητικού Συμβουλίου του ΠΑ.Κ.Ε.Κ. «ΤΗΜΕΝΟΣ»
και της Κοσμητείας ή της Συνέλευσης Τμήματος, ανάλογα
με το που ανήκει το Εργαστήριο.
4. Κάθε Ε.Ι. του ΠΑ.Κ.Ε.Κ. έχει λειτουργική αυτοτέλεια
για την αποτελεσματικότερη εξυπηρέτηση των ερευνητικών, επιστημονικών και τεχνολογικών αναγκών που
θεραπεύει και διαρθρώνεται σε γραφεία ανάλογα με τις
ειδικές του ανάγκες για την εξυπηρέτηση των ερευνητικών του δραστηριοτήτων. Ιδιαίτερα μπορούν να οργα-
νώνονται ανάλογα με την Κ.Γ. γραφεία στα Ε.Ι. που δεν
έχουν έδρα την Κοζάνη.
5. Κατ’ ανάλογη εφαρμογή των διατάξεων του άρθρου 243 του ν. 4957/2022, μπορεί να προσλαμβάνεται
προσωπικό με σύμβαση ορισμένου χρόνου ή έργου για
την κάλυψη έκτακτων και άλλων παροδικών αναγκών
στο πλαίσιο υλοποίησης προγραμμάτων.
Άρθρο 4
Αντικείμενα - Στόχοι των Ινστιτούτων
1. Το Ινστιτούτο Ενεργειακής ανάπτυξης και μετάβασης στη μεταλιγνιτική εποχή, με έδρα την Κοζάνη, δρα-
στηριοποιείται στις ακόλουθες ερευνητικές περιοχές και
αντικείμενα:
- Το πλαίσιο δράσης του Ινστιτούτου συνοψίζεται
στους ακόλουθους άξονες:
- Συνδυασμός της Έρευνας και της Καινοτομίας με την
Περιφερειακή Ανάπτυξη και την προσέλκυση επενδύσεων.
- Επίτευξη επιστημονικής αριστείας με τη διεξαγωγή
Έρευνας υψηλής ποιότητας.
- Διασύνδεση και λειτουργική συνεργασία με την Ελληνική και διεθνή βιομηχανία.
- Άνοιγμα στον κόσμο μέσω συνεργασιών με Ερευνητικά Κέντρα και Πανεπιστήμια στην Ελλάδα και το
Εξωτερικό.
Το Ινστιτούτο, ανταποκρινόμενο στις σύγχρονες ευρωπαϊκές τεχνολογικές προκλήσεις στον Τομέα της
Ενέργειας και του Περιβάλλοντος, επικεντρώνεται σε
νέες διατμηματικές ερευνητικές κατευθύνσεις μεγάλου
επιστημονικού, κοινωνικού και οικονομικού ενδιαφέροντος και υψηλής προστιθέμενης αξίας, στοχεύει στην:
- Ανάπτυξη νέων ενεργειακών τεχνολογιών και συστημάτων παραγωγής ενέργειας, με έμφαση στην ευέλικτη
παραγωγή και στις ΑΠΕ.
- Ανάπτυξη σύγχρονων περιβαλλοντικών τεχνολογιών
για τη μείωση κυρίως του ανθρακικού αποτυπώματος
βιομηχανιών.
- Αξιοποίηση πράσινων εναλλακτικών καυσίμων και τη
βελτιστοποίηση παραγωγικών διαδικασιών.
- Εξοικονόμηση ενέργειας, στην κυκλική οικονομία και
στην βιομηχανική συμβίωση.
- Συμβολή στην αντιμετώπιση των επιπτώσεων της
κλιματικής αλλαγής.
- Ανάπτυξη έξυπνων δικτύων ενέργειας με έμφαση στη
διαλειτουργικότητα, τη χρήση μεγάλων δεδομένων και
την αυξημένη εποπτεία και επικοινωνία.
- Κόμβοι αυτόνομων ενεργειακών συστημάτων διαφόρων επιπέδων (νανοδίκτυα σε επίπεδο κτιρίου, μι-
κροδίκτυα, κ.λπ.) που μπορούν να λειτουργούν και ως
μέρος ενός μεγάλου διασυνδεδεμένου συστήματος ή
ενεργειακής κοινότητας, αλλά και αυτόνομα.
- Βέλτιστη εισαγωγή συστημάτων αποθήκευσης ενέργειας διαφόρων τεχνολογιών καθώς και υβριδικών στα
ενεργειακά δίκτυα.
- Ανάπτυξη καινοτόμων υλικών, νέων προϊόντων και
υπηρεσιών.
- Βέλτιστο στρατηγικό ενεργειακό σχεδιασμό της περιφέρειας και της χώρας.
- Σχεδιασμό, ανάπτυξη και υλοποίηση καινοτόμων
λύσεων διαχείρισης ενέργειας.
- Μοντελοποίηση και παρακολούθηση ενεργειακών
αγορών με έμφαση στα συστήματα της Ν.Α. Ευρώπης.
- Ανάπτυξη πλήρως διασυνδεδεμένων ενεργειακών
συστημάτων με δίκτυα πολλαπλών ενεργειακών φορέων, με χρήση αποθήκευσης (power-to-X) μεγάλων πο-
σοστήτων, και μεγάλη διείσδυση ΑΠΕ.
2. Το Ινστιτούτο Ανθρωπιστικών ερευνών, με έδρα την
Φλώρινα, στοχεύει στη δημιουργία ενός φορέα, που από
τη φύση του καλείται να καλύψει ένα ευρύ φάσμα πειθαρχιών (ανθρωπιστικές επιστήμες, Ιστορία, Πολιτισμός,
Αρχαιολογία, Κοινωνιολογία, Εκπαίδευση - Παιδαγωγική,
Κοινωνική Ανθρωπολογία, Πολιτισμικές Σπουδές κ.λπ.),
μέσα από την έρευνα, στη Δυτική Μακεδονία κυρίως,
αλλά και στην Ελλάδα και τη διάχυση και αξιοποίηση των
αποτελεσμάτων της προς όφελος της Ελληνικής Κοινωνίας. Η διασύνδεση των υποδομών του Πανεπιστημίου της
Δυτικής Μακεδονίας με τους πολιτικούς, κοινωνικούς,
και πολιτιστικούς φορείς της ίδιας της περιοχής και οι
συμπράξεις και συνεργασίες με όμορα πανεπιστημιακά
Ιδρύματα (Αλβανία, Βόρεια Μακεδονία) αλλά και της Ευρώπης (Πολωνία και Γερμανία) θα αποκρυσταλλώσουν,
ενδεχομένως την αναγκαιότητα για δημιουργία τομέων
πέραν από αυτούς της Ιστορίας, του Πολιτισμού και της
Εκπαίδευσης, που σε πρώτη φάση μπορούμε να προωθήσουμε.
α) Οι βασικοί σκοποί και οι στόχοι του Ινστιτούτου Ανθρωπιστικών Ερευνών είναι:
• Η προώθηση και υποστήριξη της βασικής, εφαρμοσμένης και διεπιστημονικής έρευνας στο πεδίο της
Ιστορίας (ιδιαιτέρως της κοινωνικής και πολιτισμικής
Ιστορίας), του Πολιτισμού και της Εκπαίδευσης της Δυτικής Μακεδονίας, πρωτίστως και του Ελλαδικού χώρου
εν γένει.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1917/28.03.2024
• Η ανάδειξη της σημαντικότητας για την ανθρώπινη
ύπαρξη, της υποβαθμισμένης, στις μέρες μας, θέσης των
ανθρωπιστικών σπουδών, μέσα από τη στρεβλή διασύνδεσή τους, αποκλειστικά, με όρους κέρδους και αγοράς.
Επομένως η ανάδειξη της ανθρωπιστικής γνώσης ως
αναγκαίο εργαλείο για την οικοδόμηση της κριτικής
σκέψης, της ιστορικής συνείδησης, της δημοκρατικής
πολιτειότητας και του αναστοχασμού, τίθεται σε πρώτη
προτεραιότητα.
• Η συμβολή του Ινστιτούτου Ανθρωπιστικών Ερευνών
στην ανάδειξη και εξειδίκευση νέων επιστημόνων στον
χώρο.
• Η στενή συνεργασία με τις ήδη υπάρχουσες δομές
του Πανεπιστημίου Δυτικής Μακεδονίας (βλέπε αναλυτικά στις προτεινόμενες δράσεις), άλλα και με πανεπι-
στημιακά ιδρύματα του εσωτερικού και του εξωτερικού
καθώς και με όλους τους φορείς της Περιφέρειας Δυτικής
Μακεδονίας που δραστηριοποιούνται στο πεδίο των
ανθρωπιστικών ερευνών (βλέπε ενδεικτικές αναφορές
στις προτεινόμενες δράσεις).
• Η εκπαίδευση και κατάρτιση μέσα από τη δημιουργία
συγκεκριμένων προγραμμάτων και δραστηριοτήτων για
νέους επιστήμονες, που θα δημιουργήσει το Ινστιτούτο
Ανθρωπιστικών Ερευνών.
• Προβολή και δημοσιοποίηση των ερευνητικών δράσεων, ερευνών, προγραμμάτων και αποτελεσμάτων στην
Πανεπιστημιακή κοινότητα και την κοινωνία με ποικίλους τρόπους.
3. Το Ινστιτούτο Παραδοσιακής αρχιτεκτονικής και
πολιτιστικής κληρονομιάς, με έδρα την πόλη της Καστοριάς,
α) Βασικοί σκοποί του Ινστιτούτου είναι:
• Έρευνα, τεκμηρίωση, συντήρηση, διατήρηση της παραδοσιακής αρχιτεκτονικής, ειδικότερα στην περιοχή
της Δυτικής Μακεδονίας.
• Έρευνα και τεκμηρίωση των ποικίλων εκφάνσεων της
τοπικής πολιτιστικής κληρονομιάς.
• Προβολή και διάχυση των αποτελεσμάτων της έρευνας στην επιστημονική κοινότητα και σε ευρύτερες κοι-
νωνικές ομάδες.
• Προώθηση εκπαιδευτικών και παραγωγικών δραστηριοτήτων (εκπαίδευση, τουρισμός, παραγωγή προ-
ϊόντων) για την ενίσχυση της τοπικής κοινωνίας μέσω
της προβολής του αποθέματος της πολιτιστικής κληρονομιάς.
• Συνεργασία με επιστημονικούς, πολιτιστικούς, εκπαιδευτικούς και κοινωνικούς φορείς για την προώθηση των
σκοπών του Ινστιτούτου.
β) Η στρατηγική του Ινστιτούτου για την επίτευξη των
σκοπών του, εξειδικεύεται ως εξής:
1. Υλοποίηση ερευνητικών προγραμμάτων στα πεδία
που άπτονται στο αντικείμενα του Ινστιτούτου.
2. Δημοσιοποίηση των αποτελεσμάτων της έρευνας:
3. Δημιουργία αρχείων - βάσεων δεδομένων σε πεδία
που αφορούν το αντικείμενο του Ινστιτούτου.
4. Χρήση νέων τεχνολογιών στην καταγραφή, τεκμηρίωση και προβολή των κτηρίων της παραδοσιακής
αρχιτεκτονικής, αντικειμένων και εκδηλώσεων της πολιτιστικής κληρονομιάς.
5. Οργάνωση εκπαιδευτικών δράσεων.
6. Προβολή της πολιτιστικής κληρονομιάς.
7. Ενθάρρυνση των συνεργειών με ερευνητικούς, εκπαιδευτικούς, πολιτιστικούς και κοινωνικούς φορείς,
καθώς υπογραφή μνημονίων συνεργασίας με επιστημονικούς, εκπαιδευτικούς, πολιτιστικούς και κοινωνικούς
φορείς εντός και εκτός της χώρας.
4. Ινστιτούτο Πολιτικής προστασίας, με έδρα την πόλη
της Κοζάνης.
Οι υπηρεσίες που θα παράσχει το ΙΠΠ του ΠΕΚ ΠΔΜ με
τους συνεργαζόμενους φορείς (ενδεικτικά):
1. Διαμόρφωση κοινών ερευνητικών δράσεων και δημοσιεύσεων.
2. Διοργάνωση από κοινού επιστημονικών και τεχνολογικών συνεδρίων, θερινών σχολείων, σεμιναρίων και
σειράς εκπαιδευτικών δραστηριοτήτων καθώς και σχετικών μεταπτυχιακών ή διδακτορικών προγραμμάτων,
τόσο με φυσική παρουσία, όσο και εξ’ αποστάσεως.
3. Συν διαμόρφωση προτάσεων προς χρηματοδότηση
και ανάπτυξη διεθνών συνεργασιών συμπεριλαμβανομένων ερευνητικών, επιχειρησιακών και τεχνολογικών
υποδομών, νέων τεχνολογιών, εφαρμοσμένης έρευνας,
κοινών δράσεων με τον ιδιωτικό / επενδυτικό τομέα,
ανταλλαγής και κινητικότητας ερευνητών και επιχειρησιακού προσωπικού καθώς και κοινής εκπαίδευσης.
4. Υποστήριξη της Περιφέρειας Δυτικής Μακεδονίας
και της Αποκεντρωμένης Διοίκησης Δυτικής Μακεδονίας - Ηπείρου στην αξιοποίηση διαθέσιμων πόρων προς
υποστήριξη των οργάνων πολιτικής προστασίας, καθώς
και στην βέλτιστη σχεδίαση των δράσεων των επόμενων
προγραμματικών περιόδων (π.χ. 2021-2027). Ιδιαίτερα
δε σε εφαρμογή του ν. 4662/2020 για την Πολιτική Προστασία και τις κατευθύνσεις της Ευρωπαϊκής Ένωσης.
5. Υποστήριξη Δήμων, Περιφερειών και Εθνικών Φορέων στην προστασία των αναπτυξιακών και κοινωνικών
τους πολιτικών από φυσικές, τεχνολογικές και ανθρωπογενείς καταστροφές, καθώς και από τις επιπτώσεις της
κλιματικής αλλαγής.
6. Ενίσχυση της Πολιτικής Προστασίας ως υποστηρικτικού πλαισίου των επενδύσεων, των υποδομών και
των δράσεων που θα σχεδιαστούν και θα υλοποιηθούν
στην Περιφέρεια Δυτικής Μακεδονίας στο πλαίσιο της
μετάβασης στην Μεταλιγνιτική Εποχή.
7. Υποστήριξη Φορέων του Δημόσιου Τομέα, Εθελοντικών Οργανώσεων και Ιδιωτικών Εταιρειών στα επιστη-
μονικά και επιχειρησιακά πεδία κοινού ενδιαφέροντος
που άπτονται της πολιτικής προστασίας. Ενδεικτικά:
Προστασία επενδύσεων και υποδομών από φυσικές και
ανθρωπογενείς καταστροφές, μείωση της διακινδύνευσης, έλεγχος δομικής ακεραιότητας και παρακολούθηση
των υποδομών με χρήση πολλαπλών πηγών παρατήρησης, εκπαίδευση μελών εθελοντικών οργανώσεων,
υποστήριξη Δήμων στην εκπόνηση σχεδίων πολιτικής
προστασίας, εφαρμογή καλών πρακτικών πολιτικής προστασίας σε τομείς της οικονομίας -π.χ. τουρισμός-, πολι-
τική προστασία για τις προστατευόμενες περιοχές κ.λπ.
8. Ανάπτυξη και αξιοποίηση καινοτομιών και τεχνολογικών συστημάτων στα πεδία της πολιτικής προστασίας
(π.χ. ανάλυσης κινδύνων, καταγραφής εκθεσιμότητας,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1917/28.03.2024
εκτίμησης τρωτότητας, διαχείρισης ρίσκου, υποστήριξης
λήψης αποφάσεων, επιμελητείας εκτάκτων αναγκών).
9. Αξιοποίηση και ανάπτυξη συστημάτων για την αποτίμηση και τη μείωση της διακινδύνευσης των υποδομών
με τη χρήση πολλαπλών πηγών παρατήρησης (διαστημική, επιτόπια, στατικές και δυναμικές μετρήσεις, αριθμητι-
κά μοντέλα κ.λπ.) με κύριο στόχο τον έλεγχο της δομικής
ακεραιότητας και την απομακρυσμένη παρακολούθηση
των υποδομών σε κάθε στάδιο του κύκλου διαχείρισης
καταστροφών.
10. Δημιουργία σύγχρονου εκπαιδευτικού περιβάλλοντος με έμφαση στις μοντέρνες τεχνολογίες για την
εκπαίδευση στελεχών πολιτικής προστασίας, μελών αυτοδιοικητικών φορέων, μέλη εθελοντικών οργανώσεων,
στελεχών επιχειρήσεων του ιδιωτικού τομέα και πολιτών
σε θέματα πολιτικής προστασίας.
11. Μεταφορά τεχνογνωσίας από άλλους τομείς (π.χ.
καινοτομία, μεταφορές, επιμελητεία / logistics ) στον τομέα της πολιτικής προστασίας με την κατάλληλη προ-
σαρμογή και υποστήριξη της τεχνολογικής παρακολούθησης για τους επιχειρησιακούς φορείς της πολιτικής
προστασίας.
12. Υποβοήθηση φορέων του Δημοσίου και του Ιδιωτικού τομέα (καθώς και Μη Κυβερνητικών Οργανώσεων)
στην σχεδίαση, διοργάνωση και αξιολόγηση ασκήσεων,
καθώς και προσομοιώσεων εκτάκτων καταστάσεων.
13. Υποβοήθηση φορέων του δημόσιου και ιδιωτικού
τομέα στην αξιοποίηση αποτελεσμάτων έργων, ασκήσεων, πραγματικών περιστατικών και καλών πρακτικών
για την βελτιστοποίηση των λειτουργιών πολιτικής προστασίας.
14. Διοργάνωση δράσεων υποστήριξης των επαγγελματιών πολιτικής προστασίας και των μελών των συ-
νεργαζόμενων εθελοντικών οργανώσεων πριν, κατά την
διάρκεια αλλά και μετά την διεξαγωγή των επιχειρήσεων.
15. Λοιπόν δράσεων ανάλογα με τις εξελίξεις στους διάφορους τομείς που άπτονται της πολιτικής προστασίας.
5. Ινστιτούτο Οπτικοακουστικών τεχνών, με έδρα την
πόλη της Φλώρινας.
Ι. Αντικείμενα του Ινστιτούτου
Τα αντικείμενα του Ινστιτούτου είναι η διεξαγωγή
θεωρητικής και εφαρμοσμένης έρευνας στο πεδίο των
οπτικοακουστικών τεχνών καθώς και στο πεδίο της
αλληλεπίδρασης τους με διαφορετικά επιστημονικά και
καλλιτεχνικά πεδία, η εκπαίδευση μέσα από την παραγωγή πρότυπου εκπαιδευτικού υλικού, την πρακτική
άσκηση αλλά και την συμβολή στην εξειδίκευση νέων
επιστημόνων στο πεδίο των οπτικοακουστικών τεχνών
και ευρύτερα των ψηφιακών τεχνών, η παραγωγή πολυμορφικού οπτικοακουστικού υλικού σε σχέση με τα
ιδιαίτερα κοινωνικά και πολιτιστικά χαρακτηριστικά της
ευρύτερης περιοχής, οι δράσεις ανάπτυξης ακροατηρίου
και ενδιαφέροντος για την μοντέρνα και σύγχρονη τέχνη
της περιοχής της Δυτικής Μακεδονίας, η προώθηση της
απασχόλησης ανερχόμενων καλλιτεχνών μέσω συνεργειών τέχνης, επιστημών και παραγωγικών φορέων, η
παροχή υπηρεσιών και η συνεργασία με δημόσιους και
ιδιωτικούς φορείς με στόχο την καταγραφή την αρχειοθέτηση και την ανάδειξη μέσα από την προβολή των φυ-
σικών ιδιαιτεροτήτων και της πολιτιστικής κληρονομιάς
της ευρύτερης περιοχής, ο σχεδιασμός και η υλοποίηση
προτάσεων έργων καθώς και η παροχή συμβουλευτικού
έργου για την προώθηση μοντέλων ανάπτυξης μέσω
δημιουργικών οπτικοακουστικών εφαρμογών σε επίπεδο δήμων και της περιφέρειας της Δυτικής Μακεδονίας.
ΙΙ. Οι βασικοί στόχοι του Ινστιτούτου είναι:
- η εκπαίδευση και η εξειδίκευση νέων καλλιτεχνών
και συναφών ειδικοτήτων καθώς και η προώθηση της
απασχόλησης νέων καλλιτεχνών μέσω συνεργειών τέχνης, επιστημών και παραγωγικών φορέων,
- η ανάπτυξη θεωρητικής και εφαρμοσμένης έρευνας
στο πεδίο των οπτικοακουστικών τεχνών, καθώς και η
έκδοση και προβολή των ερευνητικών αποτελεσμάτων,
- η οργάνωση δράσεων ανάπτυξης ακροατηρίου και
ενδιαφέροντος για τη μοντέρνα και σύγχρονη τέχνη,
- η παροχή υπηρεσιών, ο σχεδιασμός και η υλοποίηση προτάσεων έργων σε συνεργασία με δημόσιους και
ιδιωτικούς φορείς με στόχο την καταγραφή και την ανάδειξη των φυσικών ιδιαιτεροτήτων και της πολιτιστικής
κληρονομιάς,
- η προώθηση εκπαιδευτικών και παραγωγικών δραστηριοτήτων (εκπαίδευση, τουρισμός, παραγωγή προ-
ϊόντων) για την ενίσχυση της τοπικής κοινωνίας μέσω
της προβολής του αποθέματος της πολιτιστικής κληρονομιάς,
- η ενίσχυση της διασυνοριακής συνεργασίας και κινητικότητας στο πεδίο των τεχνών και η προβολή και διά-
χυση των αποτελεσμάτων στην επιστημονική κοινότητα
και σε ευρύτερες κοινωνικές ομάδες,
- η συνέργεια τμημάτων του ΠΔΜ με αντικείμενα συναφή με την τέχνη την τεχνολογία και την εκπαίδευση με
στόχο την προώθηση των σκοπών του Ινστιτούτου για
τη δημιουργία πρότυπων εικαστικών και εκπαιδευτικών
εφαρμογών υψηλής τεχνολογίας και η προώθηση τους
προς όφελος της κοινωνίας,
- η συνεργασία σε επιστημονικό και ερευνητικό επίπεδο με τα υπόλοιπα ινστιτούτα του ΠΔΜ, με επιστημο-
νικούς, πολιτιστικούς, εκπαιδευτικούς και κοινωνικούς
φορείς για την προώθηση των σκοπών των Ινστιτούτων,
- η προώθηση της δημιουργίας - παραγωγής πολυμορφικού οπτικοακουστικού υλικού, όπως ταινίες, τηλε-
οπτικά προγράμματα, ραδιοφωνικά έργα, πολιτιστικές
παραγωγές κ.α. που αφορά τα πεδία της δραστηριότητας
του ινστιτούτου καθώς και η διατήρηση και προβολή
ιστορικού οπτικοακουστικού υλικού για την αποτύπωση του πολιτισμικού πλούτου και της κληρονομιάς της
περιοχής της Δυτικής Μακεδονίας και ευρύτερα,
- η δημιουργία διαδικτυακών ανοιχτών βάσεων δεδομένων (β.δ.) οπτικοακουστικού υλικού που αφορά
τα αντικείμενα του ινστιτούτου στα διάφορα επιμέρους
πεδία όπως το έργο των καλλιτεχνών που δρουν στη
Δυτική Μακεδονία, θεματικές β.δ. ή β.δ. σε συγκεκριμένα
καλλιτεχνικά πεδία, καθώς και η δημιουργία ψηφιακών
αποθετηρίων Ελλήνων και ξένων καλλιτεχνών.
6. Ινστιτούτο Ελληνικής Γλώσσας, με έδρα την πόλη
της Φλώρινας, και το οποίο αποσκοπεί στην ενίσχυση
της σύνδεσης του Πανεπιστημίου με την ελληνική κοινωνία, με την ελληνική ακαδημαϊκή κοινότητα, και ευρύ-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1917/28.03.2024
τερα στοχεύει στην ουσιαστική σύμπραξη με ιδρύματα,
οργανώσεις και φορείς του εξωτερικού για την έρευνα
σε θέματα ελληνικής γλώσσας και την προώθησης της
ελληνομάθειας.
Οι στόχοι του Ινστιτούτου είναι πολλαπλοί και επικεντρώνονται ενδεικτικά στους παρακάτω:
- Η υλοποίηση βραχυπρόθεσμων και μακροπρόθεσμων ερευνητικών προγραμμάτων για τη διδασκαλία
της ελληνικής γλώσσας στον ομογενειακό ελληνισμό και
σε μεταναστευτικούς και προσφυγικούς πληθυσμούς.
- Η θεωρητική, εφαρμοσμένη και διεπιστημονική έρευνα για την Ελληνική γλώσσα και τον Ελληνικό Πολιτισμό.
- Η ερευνητική συνεργασία με έδρες και Τμήματα
Ελληνικής γλώσσας στη Βαλκανική και τον παρευξείνιο χώρο, αλλά και σε άλλες χώρες και ηπείρους, όπου
υπάρχει ελληνόγλωσση εκπαίδευση για τον ελληνισμό
της διασποράς.
- Η ερευνητική συνεργασία του Ινστιτούτου με ιδρύματα, ινστιτούτα και πάσης φύσεως οργανισμούς του
ίδιου ή συγγενούς επιστημονικού ενδιαφέροντος, στην
Ελλάδα, στην Ευρωπαϊκή Ένωση ή σε τρίτες χώρες, και η
συμμετοχή του Ιδρύματος σε ερευνητικά προγράμματα
των φορέων αυτών.
- Η διοργάνωση συνεδρίων, επιστημονικών συναντήσεων, διαλέξεων, ημερίδων, σεμιναρίων και κάθε είδους
εκδηλώσεων σχετικών με το αντικείμενο του Ινστιτούτου
που αφορούν σε γλωσσικούς, πολιτισμικούς και κοινωνικούς προβληματισμούς για την έρευνα και τη διδασκαλία
των γλωσσών και τη διάχυση των πολιτισμών.
- Η διοργάνωση συνεδρίων, επιστημονικών συναντήσεων, διαλέξεων, ημερίδων, σεμιναρίων και κάθε είδους
εκδηλώσεων σχετικών με το αντικείμενο του Ινστιτούτου.
- Η δημοσίευση επιστημονικών έργων που σχετίζονται
με την ελληνική γλώσσα και τον ελληνικό πολιτισμό.
- Η υποστήριξη της διδασκαλίας της ελληνικής γλώσσας, τόσο ως μητρικής όσο και ως δεύτερης ή ξένης,
καθώς και η παροχή επιμόρφωσης σε εκπαιδευτικούς
της ελληνικής γλώσσας στην Ελλάδα και το εξωτερικό.
- Η ενημέρωση και ευαισθητοποίηση της εκπαιδευτικής και ακαδημαϊκής κοινότητας και των κοινωνικών
φορέων πάνω σε θέματα ελληνικής γλώσσας και ελληνικού πολιτισμού.
- Η ανάπτυξη, η εφαρμογή και η διάχυση σε επίπεδο
τοπικό, εθνικό, διεθνές καινοτόμων πρακτικών που σχετίζονται με τη γλωσσική διδασκαλία και έρευνα.
- Η προβολή των ερευνητικών δράσεων, προγραμμάτων και αποτελεσμάτων στην Πανεπιστημιακή κοι-
νότητα, την κοινωνία και στο εξωτερικό με διάφορους
τρόπους και ποικίλα μέσα.
7. Ινστιτούτο Αειφόρου ανάπτυξης και διαχείρισης
φυσικών πόρων, με έδρα τη πόλη της Φλώρινας. Στους
στόχους του Ινστιτούτου περιλαμβάνονται:
- Προαγωγή γνώσης και ανάπτυξη βασικής και εφαρμοσμένης διεπιστημονικής έρευνας, μέσω της αλληλε-
πίδρασης επιστημόνων από διαφορετικά επιστημονικά
πεδία, στο χώρο του περιβάλλοντος, της αειφορικής γεωργίας και της αγροδιατροφής, της αειφόρου ανάπτυξης
και των φυσικών πόρων.
- Ανάπτυξη και εφαρμογή καινοτόμων τεχνολογιών και
μεθοδολογιών φιλικών προς το περιβάλλον, με γνώμονα
την αειφόρο ανάπτυξη αλλά και στόχο την αντιμετώπιση
περιβαλλοντικών προβλημάτων όπως η ρύπανση του
περιβάλλοντος, η κλιματική αλλαγή, η εξάντληση των
φυσικών πόρων, η μείωση της βιοποικιλότητας, κ.ά.
- Ανάπτυξη συνεργασιών ερευνητικού, εκπαιδευτικού
και αναπτυξιακού χαρακτήρα με άλλα ερευνητικά κέντρα και πάσης φύσεως οργανισμούς της Ελλάδας και
του εξωτερικού του ίδιου ή συγγενούς επιστημονικού
ενδιαφέροντος.
- Δυναμική αναζήτηση χρηματοδοτήσεων από ανταγωνιστικά προγράμματα έρευνας, εκπαίδευσης, τεχνολο-
γικής ανάπτυξης και καινοτομίας, εξειδικευμένων υπηρεσιών σε δημόσιους και ιδιωτικούς φορείς, περιφερειακής
ανάπτυξης και διακρατικών συνεργασιών.
- Σύνδεση βασικής έρευνας με στοχευμένες εφαρμογές ιδίως στο χώρο της διαχείρισης και προστασίας του
περιβάλλοντος και των φυσικών πόρων.
- Η διοργάνωση συνεδρίων, επιστημονικών συναντήσεων, διαλέξεων, ημερίδων, σεμιναρίων και κάθε είδους
εκδηλώσεων σχετικών με το αντικείμενο του Ινστιτούτου.
- Ευρύτερη συνεισφορά στην ικανοποίηση των εκπαιδευτικών, ερευνητικών, κοινωνικών, πολιτιστικών
και αναπτυξιακών αναγκών της Περιφέρειας Δυτικής
Μακεδονίας και της χώρας.
Οι γενικοί άξονες της Ερευνητικής και Αναπτυξιακής
πολιτικής του Ινστιτούτου είναι:
1. Τεχνολογίες διαχείρισης προστασίας και ποιότητας
υδάτινων πόρων.
2. Τεχνολογίες διαχείρισης και επεξεργασίας υγρών
και στερεών αποβλήτων.
3. Τεχνολογίες διαχείρισης και αξιοποίησης βιομηχανικών και αγροτικών αποβλήτων με έμφαση στην παρα-
γωγή Βιομάζας - Βιοαερίου.
4. Διαχείριση αστικών απορριμμάτων και αστικού περιβάλλοντος.
5. Διαχείριση οικοσυστημάτων με έμφαση στα ορεινά και δασικά οικοσυστήματα της Περιφέρειας Δυτικής
Μακεδονίας. Αγροτουρισμός και οικοτουρισμός μέσω
αξιοποίησης φυσικών και πολιτιστικών πόρων.
6. Διατήρηση - διαχείριση της Βιοποικιλότητας και
αξιοποίηση των φυσικών πόρων με αειφορικό τρόπο.
7. Αειφορική Γεωργία και Κτηνοτροφία με την χρήση
και νέων τεχνολογιών. Οικονομική, κοινωνική και περιβαλλοντική διάσταση της αειφόρου ανάπτυξης της
υπαίθρου. Εφαρμογή αγροτικής και περιβαλλοντικής
πολιτικής. Καινοτομία και βιώσιμη ανάπτυξη. Σχεδιασμός
και αξιολόγηση επενδυτικών προγραμμάτων. Ανάπτυξη
ορεινών και μειονεκτικών περιοχών.
8. Προϊόντα Αγροδιατροφής, τεχνολογία και ποιοτικός έλεγχος αγροτικών προϊόντων και τροφίμων, περι-
βαλλοντικό αποτύπωμα παραγωγής τους, βιοοικονομία
και κυκλική οικονομία. Εφοδιαστική αλυσίδα αγροτικών
προϊόντων και τροφίμων. Λειτουργία μεταποιητικών
επιχειρήσεων στον κλάδο της αγροδιατροφής. Ανάδειξη της ταυτότητας και αξιοποίηση επώνυμων τοπικών
προϊόντων.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1917/28.03.2024
9. Ρύπανση περιβάλλοντος, τεχνολογίες προστασίας
και αποκατάστασης περιβάλλοντος, περιβαλλοντικοί
δείκτες.
10. Πράσινες προμήθειες και καινοτομία στην αειφορία και την προστασία του περιβάλλοντος.
11. Διαχείριση δικτύων και υποδομών της περιφέρειας
(π.χ. δίκτυο ηλεκτρικής ενέργειας) και προώθηση των
ανανεώσιμων πηγών ενέργειας σε συνάρτηση με την
προστασία των φυσικών πόρων.
12. Διαχείριση ορυκτών πόρων και επιπτώσεις στο
φυσικό περιβάλλον.
8. Ινστιτούτο Οικονομικής Ανάλυσης και Επιχειρηματικότητας, με έδρα την πόλη Καστοριάς.
Το Ινστιτούτο έχει αποστολή την ανάπτυξη και την
προαγωγή των επιστημών της Οικονομίας και Διοίκησης Επιχειρήσεων, της έρευνας, της καινοτομίας και την
καλλιέργεια της αριστείας σε αυτές τις επιστήμες, προς
όφελος της κοινωνίας, της οικονομικής ανάπτυξης και
της κοινωνικής προόδου της Περιφέρειας Δυτικής Μακεδονίας και της χώρας εν γένει.
Οι στόχοι του ινστιτούτου είναι:
• Η διεξαγωγή βασικής και εφαρμοσμένης έρευνας
στους τομείς των οικονομικών της εργασίας / απασχόλησης, Εναλλακτικού Τουρισμού, Επιχειρηματικότητας,
περιφερειακής ανάπτυξης και ανταγωνιστικότητας.
• Η παροχή υπηρεσιών σε δημόσιους και ιδιωτικούς
φορείς που αφορούν τα παραπάνω αντικείμενα,
• η εκπαίδευση, επιμόρφωση και πρακτική άσκηση
επιχειρηματιών, φοιτητών και ανέργων στα παραπάνω
αντικείμενα
• η ανάπτυξη συνεργασιών με άλλους ερευνητικούς
φορείς της Ελλάδας και του εξωτερικού,
• η διαμεσολάβηση ανάμεσα στον δημόσιο και τον
ιδιωτικό τομέα για την ανάπτυξη ερευνητικών μονάδων
στις επιχειρήσεις,
• η μεταφορά τεχνογνωσίας και τεχνολογίας και η προώθηση της καινοτομίας στους παραγωγικούς τομείς της
Περιφέρειας,
• η αποτελεσματική αλληλεπίδραση εκπαίδευσης και
έρευνας, συμμετέχοντας στον ενιαίο χώρο ανώτατης
εκπαίδευσης και έρευνας, και στον ευρωπαϊκό χώρο
έρευνας,
• η διάχυση της γνώσης και η προβολή των επιστημονικών και τεχνολογικών επιτευγμάτων,
• η δημιουργία, αξιοποίηση, συντήρηση και επέκταση
ερευνητικών υποδομών υψηλής ποιότητας στις δομές
του ινστιτούτου,
• η περιφερειακή ανάπτυξη, η προώθηση της περιφερειακής ανταγωνιστικότητας και της απασχόλησης,
• η συμβολή στην προώθηση της κοινωνικής ευημερίας συμπεριλαμβανομένης της οικονομικής μεγέθυνσης
και της προώθησης της περιβαλλοντικής πολιτικής της
χώρας,
• η ανάληψη ερευνητικών, αναπτυξιακών και συμβουλευτικών δράσεων σε συνεργασία με τοπικούς φορείς
της Δυτικής Μακεδονίας στα αντικείμενα που θεραπεύει.
9. Ινστιτούτο Εκπαιδευτικού Αστρονομικού Πάρκου
Όρλιακα (ΕΑΠΟ), με έδρα τη πόλη των Γρεβενών.
Ο Σκοπός του Ινστιτούτου Εκπαιδευτικού Αστρονομικού Πάρκου Όρλιακα (ΕΑΠΟ) θα είναι η κάλυψη δύο
κυρίως αναγκών:
- Η πρώτη αφορά στην ανάγκη του Πανεπιστημίου
Δυτικής Μακεδονίας, και ιδίως των Τμημάτων της Σχολής Θετικών Επιστημών, των Τμημάτων της Πολυτεχνι-
κής Σχολής και του Παιδαγωγικού Τμήματος Δημοτικής
Εκπαίδευσης, σε υποδομές υποβοήθησης του εκπαιδευτικού, καθώς και του ερευνητικού έργου τους, σε
αντικείμενα Αστρονομίας, Αστροφυσικής, Διαστημικής,
Ρομποτικής και Τεχνητής Νοημοσύνης, Επικοινωνιών,
Διάδοσης της Επιστήμης και άλλων που κατά πάσα πιθανότητα θα εμφανίζονται στο μέλλον. Το Πανεπιστήμιο
Δυτικής Μακεδονίας, ήδη από το ξεκίνημά του ως ενιαίο ίδρυμα, αντιλαμβάνεται τη σημασία του ΕΑΠΟ στην
εκτέλεση του εκπαιδευτικού και ερευνητικού του έργου
και την αύξηση της φήμης του.
- Η δεύτερη ανάγκη εκπορεύεται από την παραδοσιακή απομόνωση και την έλλειψη ευκαιριών ανάπτυξης
της περιοχής των Γρεβενών. Η διέλευση της Εγνατίας
οδού έφερε μεν την περιοχή στο προσκήνιο, απαιτείται
εντούτοις για την αντιμετώπιση του παραμένοντος ζητήματος της ανάπτυξης, η πραγματοποίηση παρεμβάσεων
μεγάλης κλίμακας και αναγνωρισιμότητας, όπως είναι το
Εκπαιδευτικό Αστρονομικό Πάρκο Όρλιακα.
Οι Ειδικοί στόχοι έχουν ως ακολούθως:
1. Η κάλυψη επιστημονικών αναγκών του Πανεπιστημίου Δυτικής Μακεδονίας όσον αφορά στην πρακτική
εξάσκηση των φοιτητών και στην ανάπτυξη ερευνητικού έργου εκ μέρους του επιστημονικού προσωπικού
του αλλά και συνεργαζόμενων μ’ αυτό επιστημόνων του
ελληνικού και διεθνούς χώρου.
2. Η με αειφορικό τρόπο αξιοποίηση και ανάδειξη των
φυσικών πλεονεκτημάτων της περιοχής, με εστίαση στο
νυκτερινό αλλά και ημερήσιο ουρανό, σε συνδυασμό με
άλλα στοιχεία του υψηλής ποιότητας φυσικού περιβάλλοντος, ούτως ώστε το ΕΑΠΟ συν τω χρόνο να καταστεί
λαμπρό παράδειγμα ήπιας αναπτυξιακής παρέμβασης
και αειφορικής διαχείρισης σε ευαίσθητο φυσικό περιβάλλον.
3. Η συμβολή στην εκπαίδευση των Ελλήνων μαθητών
σε αντικείμενα Αστρονομίας, Αστροφυσικής, Κοσμολογίας και τεχνολογίας, μέσω της διοργάνωσης προγραμ-
μάτων τηλεκπαίδευσης.
4. Η προσέλκυση ομάδων κοινού όπως μαθητών,
σπουδαστών και εκπαιδευτικών, ερευνητών αστρονομίας αλλά και ερασιτεχνών αστρονόμων κ.ά.
5. Η υποστήριξη της βιωσιμότητας -μέσω της προσέλκυσης επισκεπτών- των υφισταμένων στην ευρύτερη
περιοχή τουριστικών υποδομών, κυρίως διαμονής και
εστίασης.
6. Η δημιουργία και μόχλευση νέων ευκαιριών βιώσιμης ανάπτυξης και απασχόλησης.
7. Η ανάπτυξη δικτυώσεων και συνεργιών με φορείς,
ιδρύματα, οργανώσεις της Κοινωνίας των Πολιτών κ.λπ.
που δραστηριοποιούνται στην προστασία και αξιοποίηση του φυσικού και ανθρωπογενούς περιβάλλοντος
και των φυσικών επιστημών στην περιοχή αλλά και ευρύτερα στη Βόρεια και Δυτική Ελλάδα και τις γειτονικές
χώρες.
8. Η με κάθε τρόπο συμβολή στην αύξηση της σημασίας της περιοχής και στην ανάδειξή της στον εθνικό
χώρο και ευρύτερα.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1917/28.03.2024
9. Η μεσο/μακροπρόθεσμη άνοδος της φήμης του Πανεπιστημίου Δυτικής Μακεδονίας και η καθιέρωσή του
ως κέντρου αριστείας στον τομέα της Αστρονομίας και
ως κόμβου Διαστημικών Επικοινωνιών.
10. Η επιμόρφωση και εκλαΐκευση σε θέματα αστρονομίας, με βασικό μέλημά την διάχυση των αστρονομικών
γνώσεων προς το ευρύ κοινό. Ο σκοπός αυτός επιτυγχάνεται με την οργάνωση σεμιναρίων, διαλέξεων και με
νυχτερινές παρατηρήσεις με το τηλεσκόπιο του ΕΑΠΟ.
Άρθρο 5
Όργανα Διοίκησης ΠΑ.Κ.Ε.Κ.
1. Τα όργανα διοίκησης του ΠΑ.Κ.Ε.Κ. είναι: α) το Διοικητικό Συμβούλιο (Δ.Σ.) και β) ο Πρόεδρος του Δ.Σ.
2. Με απόφαση του Συμβουλίου Διοίκησης του Ιδρύματος, κατόπιν εισήγησης του Πρύτανη, συγκροτείται
το Δ.Σ. του ΠΑ.Κ.Ε.Κ., το οποίο αποτελείται από: α) τον
Πρύτανη ή τον αρμόδιο Αντιπρύτανη, στον οποίον έχει
ανατεθεί ο τομέας της έρευνας, ως Πρόεδρο, β) τους
Επιστημονικούς Διευθυντές (Ε.Δ.) των Ερευνητικών Ινστιτούτων (Ε.Ι.) του ΠΑ.Κ.Ε.Κ. και γ) έναν (1) εκπρόσωπο
του προσωπικού της περ. β) της παρ. 3 του άρθρου 2 του
παρόντος κανονισμού που απασχολείται στο ΠΑ.Κ.Ε.Κ.
ή σε Ε.Ι. του ΠΑ.Κ.Ε.Κ.
3. Αν το ΠΑ.Κ.Ε.Κ. αριθμεί περισσότερα από οκτώ (8)
Ε.Ι., το Δ.Σ. αποτελείται από τον Πρύτανη ή τον αρμόδιο
Αντιπρύτανη, πέντε (5) από τους Επιστημονικούς Διευθυντές των Ε.Ι. του ΠΑ.Κ.Ε.Κ. και τον εκπρόσωπο της περ. γ)
της παρ. 2. Τα πέντε (5) μέλη, Επιστημονικοί Διευθυντές
των Ε.Ι. του ΠΑ.Κ.Ε.Κ., αναδεικνύονται μετά από ψηφοφορία από το σύνολο των Επιστημονικών Διευθυντών,
η οποία διεξάγεται ηλεκτρονικά.
4. Η θητεία του Δ.Σ. είναι τριετής. Κατά την πρώτη
συνεδρίαση του Δ.Σ. εκλέγεται ως Αντιπρόεδρος, ένας
(1) από τους Διευθυντές που μετέχουν στο Δ.Σ. Το ένα
(1) μέλος, εκπρόσωπος της περ. γ) της παρ. 2, εκλέγεται
από το σύνολο του προσωπικού της περ. β) της παρ. 3
του άρθρου 131 του ν. 4957/2022, που απασχολείται
στο ΠΑ.Κ.Ε.Κ. ή σε Ε.Ι. του ΠΑ.Κ.Ε.Κ. Το Δ.Σ. του ΠΑ.Κ.Ε.Κ.
συγκροτείται και λειτουργεί νόμιμα έστω και αν δεν έχει
εκλεγεί ο εκπρόσωπος του προηγούμενου εδαφίου.
5. Η συμμετοχή στις συνεδριάσεις του Διοικητικού
Συμβουλίου μπορεί να πραγματοποιείται και εξ αποστάσεως με τη χρήση ασφαλών ηλεκτρονικών μέσων.
6. Το Διοικητικό Συμβούλιο του ΠΑ.Κ.Ε.Κ. - Δ.Π.Θ. συνεδριάζει τακτικά και εκτάκτως όταν υπάρχει ανάγκη, μετά
από πρόσκληση του Προέδρου του. Η πρόσκληση με την
ημερήσια διάταξη κοινοποιείται προς τα μέλη του Διοικητικού Συμβουλίου, μέσω ηλεκτρονικού ταχυδρομείου,
τουλάχιστον δύο (2) ημέρες πριν από τη συνεδρίαση.
Το Διοικητικό Συμβούλιο συγκαλείται, επίσης, εφόσον
ζητηθεί με έγγραφο αίτημα προς τον Πρόεδρό του από
τρία (3) τουλάχιστον μέλη, στο οποίο προσδιορίζονται
και τα θέματα για τα οποία ζητείται η έκτακτη σύγκληση.
6. Τα μέλη του Δ.Σ. και των Επιστημονικών Επιτροπών (εφόσον υπάρχουν) δεν λαμβάνουν αποζημίωση
για τη συμμετοχή τους, στα Όργανα αυτά εκτός από τα
οδοιπορικά τους έξοδα, δηλαδή ημερήσια αποζημίωση,
έξοδα διαμονής και μετακίνησής τους, σύμφωνα με τις
διατάξεις περί μετακινούμενων της κείμενης νομοθεσίας
και του Οδηγού Χρηματοδότησης και Διαχείρισης του
Ε.Λ.Κ.Ε. του Π.Δ.Μ.
Άρθρο 6
Αρμοδιότητες του Δ.Σ. του ΠΑ.Κ.Ε.Κ.
1. Αρμοδιότητες του Διοικητικού Συμβουλίου του
ΠΑ.Κ.Ε.Κ. είναι:
α) η λήψη αποφάσεων για θέματα που αφορούν στη
διοίκηση και τη λειτουργία του ΠΑ.Κ.Ε.Κ.,
β) η κατάρτιση Εσωτερικού Κανονισμού Λειτουργίας
του ΠΑ.Κ.Ε.Κ. και η υποβολή αυτού προς έγκριση στη
Σύγκλητο του Π.Δ.Μ.,
γ) η υποβολή γνώμης προς τη Σύγκλητο για την ίδρυση, συγχώνευση, κατάργηση ή μετονομασία των Ε.Ι.,
δ) η υποβολή εισήγησης για τον ορισμό Επιστημονικών Διευθυντών στα Ε.Ι.,
ε) η ρύθμιση θεμάτων λειτουργίας και χρήσης των κοινών ερευνητικών υποδομών και των λοιπών υποδομών
του ΠΑ.Κ.Ε.Κ.,
στ) η σύνταξη και υποβολή προς τη Σύγκλητο τετραετούς αναπτυξιακού προγραμματισμού του ΠΑ.Κ.Ε.Κ.,
ζ) η διαχείριση και αξιοποίηση ερευνητικών αποτελεσμάτων που παράγονται από τις δραστηριότητες του
ΠΑ.Κ.Ε.Κ.,
η) η υποβολή εισηγήσεων προς τα αρμόδια όργανα
του Π.Δ.Μ. για τη χρήση ίδιων πόρων του Π.Δ.Μ. ή ταμειακών διαθεσίμων του Ειδικού Λογαριασμού Κονδυ-
λίων Έρευνας (Ε.Λ.Κ.Ε.) του Π.Δ.Μ. ή του Π.Δ.Μ. για την
ανάπτυξη των δραστηριοτήτων του ΠΑ.Κ.Ε.Κ. και ιδίως
των ερευνητικών και εργαστηριακών υποδομών του,
θ) η διαχείριση των πόρων του ΠΑ.Κ.Ε.Κ. γίνεται μέσω
του Ε.Λ.Κ.Ε. του Π.Δ.Μ.,
ι) η άσκηση κάθε άλλης αρμοδιότητας που του ανατίθεται από τον Εσωτερικό Κανονισμό Λειτουργίας,
εφόσον σχετίζεται με την εκπλήρωση των σκοπών του
ΠΑ.Κ.Ε.Κ.,
κ) η υποβολή αιτημάτων προς τα αρμόδια όργανα για
την πρόσληψη προσωπικού με οποιαδήποτε σχέση εργασίας και την προμήθεια ειδών και υπηρεσιών.
2. Το Δ.Σ. του ΠΑ.Κ.Ε.Κ. δύναται προς εκπλήρωση ειδικών και συγκεκριμένων εντολών να συγκροτεί επιτροπές
και ομάδες εργασίας, για την εκπλήρωση των στόχων
του.
3. Το Δ.Σ. του ΠΑ.Κ.Ε.Κ. δύναται να καλέσει, προς παροχή πληροφοριών ή γνωμοδοτήσεων ή προσκόμιση
στοιχείων, στελέχη της Κεντρικής Γραμματείας του του
ΠΑ.Κ.Ε.Κ. ή της Διοίκησης ή του Ε.Λ.Κ.Ε. του Π.Δ.Μ. ή
μέλη του ερευνητικού προσωπικού ή άλλα πρόσωπα,
τα οποία και αποχωρούν πριν από την έναρξη της σχετικής συζήτησης και τη λήψη απόφασης. Η συμμετοχή
στις συνεδριάσεις του Δ.Σ., συμπεριλαμβανομένης και
τυχόν ψηφοφορίας, μπορεί να γίνει εκτός από τη φυσική
παρουσία των μελών του, και εξ αποστάσεως με τη χρήση ηλεκτρονικών μέσων και επικοινωνιών. Σε περίπτωση
απουσίας μέλους του Συμβουλίου, το οποίο προσκλήθηκε εγκαίρως και νομίμως να παραστεί σε συνεδρίαση, η
συνεδρίαση του Οργάνου θεωρείται νόμιμη εφόσον τα
υπόλοιπα μέλη σχηματίζουν απαρτία.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1917/28.03.2024
4. Για τις συνεδριάσεις συντάσσεται πρακτικό, στο
οποίο μνημονεύονται τα ονόματα και η ιδιότητα των
παρισταμένων μελών, ο τόπος και ο χρόνος της συνεδρίασης, τα θέματα που συζητήθηκαν, τα αποτελέσματα
τυχόν ψηφοφορίας και οι αποφάσεις που ελήφθησαν.
Στο πρακτικό καταχωρούνται και οι τυχόν γνώμες μέλους
που μειοψήφησε. Το πρακτικό συντάσσεται από τον/ην
γραμματέα και επικυρώνεται από τον Πρόεδρο.
5. Κατά τα λοιπά εφαρμόζονται οι διατάξεις που διέπουν τη λειτουργία συλλογικών οργάνων διοίκησης
και περιλαμβάνονται στον Εσωτερικό Κανονισμό Λειτουργίας του Ιδρύματος και τον Κώδικα Διοικητικής
Διαδικασίας.
Άρθρο 7
Αρμοδιότητες του Προέδρου
του Δ.Σ. του ΠΑ.Κ.Ε.Κ.
1. Αρμοδιότητες του/της Προέδρου του Διοικητικού
Συμβουλίου του ΠΑ.Κ.Ε.Κ. είναι:
α) η κατάρτιση της ημερήσιας διάταξης των συνεδριάσεων του Διοικητικού Συμβουλίου και η προεδρία κατά
τις συνεδριάσεις του,
β) η εφαρμογή της πολιτικής και η παρακολούθηση
της τήρησης του Εσωτερικού Κανονισμού Λειτουργίας
του ΠΑ.Κ.Ε.Κ.,
γ) η εκπροσώπηση του ΠΑ.Κ.Ε.Κ. κατά τη σύναψη συμβάσεων ή συμφωνιών,
δ) ο συντονισμός των δραστηριοτήτων του ΠΑ.Κ.Ε.Κ.
και η ευθύνη για την ορθή και εύρυθμη λειτουργία του,
ε) η εισήγηση θεμάτων προς τα όργανα διοίκησης του
Α.Ε.Ι. για θέματα που άπτονται των αρμοδιοτήτων του
ΠΑ.Κ.Ε.Κ.,
στ) η ανάληψη της επιστημονικής ευθύνης έργων /
προγραμμάτων που αφορούν στην οικονομική διαχείριση πόρων του ΠΑ.Κ.Ε.Κ.,
ζ) η άσκηση κάθε άλλης αρμοδιότητας που του ανατίθεται από τον Εσωτερικό Κανονισμό Λειτουργίας του
ΠΑ.Κ.Ε.Κ. και σχετίζεται με την εκπλήρωση των σκοπών
του.
2. Ο/Η Πρόεδρος του Δ.Σ. του ΠΑ.Κ.Ε.Κ. εκπροσωπεί
νομίμως το ΠΑ.Κ.Ε.Κ. στις σχέσεις του με διοικητικές, δικαστικές ή άλλες αρχές, καθώς και τρίτους στην ημεδαπή
ή αλλοδαπή.
3. Ο Αντιπρόεδρος εκτελεί τα καθήκοντα του Προέδρου, αν ο Πρόεδρος απουσιάζει ή κωλύεται προσωρινά.
Άρθρο 8
Όργανα Διοίκησης των Ερευνητικών Ινστιτούτων
1. Κάθε Ερευνητικό Ινστιτούτο (Ε.Ι.) έχει έναν (1) Επιστημονικό Διευθυντή, ο οποίος ορίζεται με απόφαση
της Συγκλήτου του Ιδρύματος, κατόπιν δημόσιας πρόσκλησης. Η θητεία του Επιστημονικού Διευθυντή είναι
τριετής με δυνατότητα ανανέωσης χωρίς περιορισμό.
2. Ο Ε.Δ. του Ε.Ι. έχει ερευνητική δραστηριότητα σχετική με το αντικείμενο του Ε.Ι., εμπειρία στην προσέλκυση
χρηματοδοτήσεων ερευνητικών έργων / προγραμμάτων
και στην αξιοποίηση των αποτελεσμάτων της έρευνας,
καθώς και διοικητική εμπειρία. Ως Επιστημονικός Διευθυντής δύναται να επιλέγει οποιοδήποτε μέλος της
ερευνητικής ομάδας του Ε.Ι. που έχει τα προσόντα του
προηγούμενου εδαφίου και προέρχεται από μια (1) από
τις κατηγορίες των περ. α) έως γ) του τρίτου εδαφίου της
παρ. 3 του άρθρου 131.
3. Για την επιλογή του Επιστημονικού Διευθυντή του
Ε.Ι. εκδίδεται δημόσια πρόσκληση από τον Πρόεδρο του
Διοικητικού Συμβουλίου του ΠΑ.Κ.Ε.Κ. Η αξιολογική κατάταξη των υποψηφίων πραγματοποιείται από Επιτροπή
Αξιολόγησης που συγκροτείται με απόφαση της Συγκλήτου κατόπιν εισήγησης του Διοικητικού Συμβουλίου του
ΠΑ.Κ.Ε.Κ. Αν δεν υπάρχουν υποψηφιότητες για τη θέση
του Επιστημονικού Διευθυντή, με απόφαση της Συγκλήτου, κατόπιν εισήγησης του Διοικητικού Συμβουλίου,
ορίζεται ως Επιστημονικός Διευθυντής του Ε.Ι. ένα από
τα μέλη της ερευνητικής ομάδας του Ε.Ι.
4. Με απόφαση του Δ.Σ. του ΠΑ.Κ.Ε.Κ., κατόπιν εισήγησης του Ε.Δ. του Ε.Ι., δύναται να ορίζεται τριμελής ή
πενταμελής Επιστημονική Επιτροπή ανά Ε.Ι., αν αυτό
παρουσιάζει εκτενή ερευνητική δραστηριότητα και
στελεχώνεται από ερευνητική ομάδα, στην οποία μετέχει υποχρεωτικά ο Ε.Δ. του Ε.Ι., ως Πρόεδρός της. Τα
μέλη της Επιστημονικής Επιτροπής προέρχονται από τις
κατηγορίες των περ. α) έως δ) της παρ. 3 του άρθρου 2
του παρόντος κανονισμού. Η θητεία της Επιστημονικής
Επιτροπής είναι τριετής. Με απόφαση του Ε.Δ. ένα (1) εκ
των μελών της Επιστημονικής Επιτροπής μπορεί να ορίζεται ως Αναπληρωτής Διευθυντής με θητεία παράλληλη
με αυτήν του Διευθυντή. Οι αρμοδιότητες των Επιστημονικών Επιτροπών προσδιορίζονται από τον εσωτερικό
κανονισμό οργάνωσης και λειτουργίας του εκάστοτε Ε.Ι.
του ΠΑ.Κ.Ε.Κ.
Άρθρο 9
Αρμοδιότητες του Επιστημονικού
Διευθυντή (Ε.Δ.) του Ε.Ι.
1. Αρμοδιότητες του Επιστημονικού Διευθυντή του
Ε.Ι. είναι:
α) η εκπροσώπηση του Ε.Ι. κατά τη σύναψη συμβάσεων ή συμφωνιών που αφορούν στο Ε.Ι., οι οποίες συνυ-
πογράφονται από το Α.Ε.Ι. ή τον Ε.Λ.Κ.Ε. του Α.Ε.Ι.,
β) ο συντονισμός των δραστηριοτήτων του Ε.Ι. και η
ευθύνη για την ορθή και εύρυθμη λειτουργία του,
γ) η κατάρτιση της ερευνητικής και αναπτυξιακής πολιτικής του Ε.Ι., ή συμφωνιών που αφορούν στο Ε.Ι., οι
οποίες συνυπογράφονται από το Ίδρυμα ή τον Ε.Λ.Κ.Ε.
του Ιδρύματος,
δ) ο συντονισμός των δραστηριοτήτων του Ε.Ι. και η
ευθύνη για την ορθή και εύρυθμη λειτουργία του,
ε) η κατάρτιση της ερευνητικής και αναπτυξιακής πολιτικής του Ε.Ι.,
στ) η σύνταξη και υποβολή προς το Δ.Σ. του ΠΑ.Κ.Ε.Κ.
«ΤΗΜΕΝΟΣ», ετήσιου προϋπολογισμού, καθώς και ετήσιου απολογισμού των δραστηριοτήτων του Ε.Ι.,
ζ) η υποβολή αναπτυξιακού σχεδίου του Ε.Ι. προς το
Δ.Σ. του ΠΑ.Κ.Ε.Κ. «ΤΗΜΕΝΟΣ»,
η) η κατάρτιση, σε συνεργασία με τα υπόλοιπα μέλη
της ερευνητικής ομάδας των κατηγοριών των περ. α) έως
δ) της παρ. 3 του άρθρου 2, και ιδίως των Επιστημονικών
Υπευθύνων έργων/προγραμμάτων που υλοποιούνται
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1917/28.03.2024
μέσω του Ε.Ι., ετήσιας στοχοθεσίας του Ε.Ι. και η παρακολούθησή της,
θ) η εκπροσώπηση του Ε.Ι. στο Δ.Σ. του ΠΑ.Κ.Ε.Κ. «ΤΗΜΕΝΟΣ»,
ι) η ανάληψη της επιστημονικής ευθύνης έργων / προγραμμάτων που αφορούν στην οικονομική διαχείριση
πόρων του Ε.Ι. που υλοποιούνται μέσω του Ε.Λ.Κ.Ε.,
ια) η μέριμνα για τους χώρους και τον εξοπλισμό που
διατίθενται από το Ίδρυμα για τις ανάγκες του,
ιβ) η άσκηση των αρμοδιοτήτων που προβλέπονται
στον Εσωτερικό Κανονισμό Λειτουργίας του ΠΑ.Κ.Ε.Κ.
«ΤΗΜΕΝΟΣ», καθώς και όσων άλλων του ανατίθενται
από το Δ.Σ. του ΠΑ.Κ.Ε.Κ.
2. Η θέση του Ε.Δ. του Ε.Ι. του ΠΑ.Κ.Ε.Κ. «ΤΗΜΕΝΟΣ»,
δεν είναι ασυμβίβαστη με την ιδιότητα μέλους του Σ.Δ.
του Ιδρύματος, του Αντιπρύτανη, του Κοσμήτορα, του
Προέδρου Τμήματος ή του Διευθυντή Τομέα.
3. Οι αρμοδιότητες των περ. γ) έως στ) της παρ. 1 του
άρθρου 8 ασκούνται από την Επιστημονική Επιτροπή
του Ε.Ι., εφόσον υφίσταται.
Άρθρο 10
Αρμοδιότητες του Επιστημονικά Υπευθύνου
1. Για την αποδοχή διαχείρισης οποιουδήποτε έργου
υλοποιούμενου μέσω Ε.Ι., ο Ε.Υ. θα υποβάλλει στην Επιτροπή Ερευνών, τη σχετική θετική εισήγηση του Επι-
στημονικού Διευθυντή ή της Επιστημονικής Επιτροπής
(εφόσον υπάρχει) καθώς και τα προβλεπόμενα από τις
ισχύουσες διατάξεις και τον Οδηγό Χρηματοδότησης
και Διαχείρισης του Ε.Λ.Κ.Ε. του ΠΔΜ, δικαιολογητικά.
2. α) Ο Ε.Υ., έπειτα από απόφαση της Επιτροπής Ερευνών του Ιδρύματος, έχει την ευθύνη της επιστημονικής
και διοικητικής εποπτείας εκτέλεσης του έργου, την
ευθύνη της ορθής υλοποίησης και πιστοποίησης του
φυσικού αντικειμένου, την ευθύνη της σκοπιμότητας
των δαπανών και την παρακολούθηση της εξέλιξης του
οικονομικού αντικειμένου του έργου, σύμφωνα με το
νόμο και τους κανόνες της τέχνης και της επιστήμης,
β) Κάθε Ε.Υ. είναι υπόλογος έναντι του ΠΑ.Κ.Ε.Κ. τόσο
ως προς τις συμβατικές υποχρεώσεις προς τον εκάστοτε
χρηματοδοτικό φορέα, όσο και για την άρτια επιστημονική ποιότητα του εκτελούμενου έργου. γ) Ο Ε.Υ. μεριμνά
για την τήρηση του χρονοδιαγράμματος του έργου. Με
εισήγηση του Ε.Υ., η Επιτροπή Ερευνών μπορεί να ορίζει
αναπληρωτή Ε.Υ.
3. Οι τρόποι ανάληψης, εκτέλεσης και παράδοσης των
αποτελεσμάτων και των παραδοτέων των προγραμμάτων και έργων διέπονται από τους κανόνες της εκάστοτε
σύμβασης ή το σχέδιο υλοποίησης ή το τεχνικό δελτίο
του έργου, του προγράμματος ή της μελέτης και τους
εκάστοτε ισχύοντες οδηγούς χρηματοδότησης ή/και
εφαρμογής.
Άρθρο 11
Κοινά Ερευνητικά Ινστιτούτα (Κ.Ε.Ι.)
1. Το ΠΑ.Κ.Ε.Κ. «ΤΗΜΕΝΟΣ» του ΠΔΜ, δύναται να ιδρύει Κοινά Ερευνητικά Ινστιτούτα (Κ.Ε.Ι.) σε συνεργασία
με άλλα ΠΑ.Κ.Ε.Κ. των Α.Ε.Ι. της ημεδαπής ερευνητικά
κέντρα, ινστιτούτα και τεχνολογικούς φορείς του άρθρου 13Α του ν. 4310/2014 (Α΄ 258), καθώς και με πανεπι-
στήμια και ερευνητικούς και τεχνολογικούς οργανισμούς
της αλλοδαπής. Για την ίδρυση Κοινού Ερευνητικού Ινστιτούτου απαιτείται η σύναψη Μνημονίου Συνεργασί-
ας μεταξύ των συνεργαζόμενων Α.Ε.Ι., που εγκρίνεται
από τις Συγκλήτους των Α.Ε.Ι., κατόπιν εισήγησης των
ΠΑ.Κ.Ε.Κ. των Α.Ε.Ι. και του αρμόδιου οργάνου διοίκησης, σε περίπτωση άλλου συνεργαζόμενου φορέα της
ημεδαπής ή αλλοδαπής.
2. Με το Μνημόνιο Συνεργασίας καθορίζονται κατ’
ελάχιστον: α) η αποστολή του Κ.Ε.Ι., οι δραστηριότητές
του και εν γένει θέματα σχετικά με τη συνεργασία των
συνεργαζόμενων φορέων, β) η διοίκηση του Κ.Ε.Ι., η
εκπροσώπησή του και ιδίως ο αριθμός των μελών της
Επιστημονικής Επιτροπής και η εκπροσώπηση κάθε συνεργαζόμενου φορέα σε αυτήν, γ) ο τρόπος ανάδειξης
του Επιστημονικού Διευθυντή ή των Επιστημονικών
Διευθυντών του, αν συμφωνείται ο ορισμός περισσοτέρων Διευθυντών για κάθε έναν συνεργαζόμενο φορέα,
δ) θέματα σχετικά με την απασχόληση προσωπικού και
τις μετακινήσεις του, καθώς και την κινητικότητα ερευνητών μεταξύ των συνεργαζόμενων φορέων, ε) θέματα
σχετικά με τη διαχείριση και τη διάθεση των πόρων του
μεταξύ των συνεργαζόμενων φορέων, καθώς και του
επισπεύδοντος φορέα που θα αναλάβει τη διοικητική
και οικονομική υποστήριξη, στ) οι υποχρεώσεις και τα
δικαιώματα κάθε συνεργαζόμενου φορέα, ζ) η χρονική
διάρκεια λειτουργίας του Κ.Ε.Ι., η) κάθε άλλο θέμα που
είναι αναγκαίο για την οργάνωση και λειτουργία του Κ.Ε.Ι.
Άρθρο 12
Παύση Μελών του Δ.Σ. του ΠΑ.Κ.Ε.Κ.
«ΤΗΜΕΝΟΣ» ή των Οργάνων Διοίκησης των Ε.Ι.
1. Τα μέλη του Δ.Σ. του ΠΑ.Κ.Ε.Κ. «ΤΗΜΕΝΟΣ» και τα
Όργανα Διοίκησης των Ε.Ι. απαγορεύεται να επιδιώκουν
ίδια συμφέροντα που αντιβαίνουν στα συμφέροντα του
ΠΑ.Κ.Ε.Κ. και οφείλουν να αποκαλύπτουν έγκαιρα και
επαρκώς στο Δ.Σ. του ΠΑ.Κ.Ε.Κ. τα ίδια συμφέροντά
τους, που ενδέχεται να ανακύψουν από συναλλαγές
του ΠΑ.Κ.Ε.Κ., οι οποίες εμπίπτουν στα καθήκοντά τους,
καθώς και κάθε άλλη σύγκρουση ιδίων συμφερόντων
με αυτά του ΠΑ.Κ.Ε.Κ. Εφόσον δηλωθεί περίπτωση σύγκρουσης συμφέροντος ή συντρέχει τέτοια περίπτωση
κατά τα παραπάνω, εφαρμόζονται οι σχετικές διατάξεις
του Κώδικα Διοικητικής Διαδικασίας. Τα ως άνω μέλη
έχουν τη δυνατότητα να παραιτηθούν ανά πάσα στιγμή
με απλή γραπτή γνωστοποίηση προς τον/την Πρόεδρο ή
το Δ.Σ. του ΠΑ.Κ.Ε.Κ. Μετά την παραίτηση ακολουθείται
η διαδικασία του άρθρου 8 του παρόντος κανονισμού.
2. Παύση μελών του Δ.Σ. του ΠΑ.Κ.Ε.Κ. «ΤΗΜΕΝΟΣ»
(εξαιρουμένου του/της Προέδρου του) ή των Οργάνων
διοίκησης των Ε.Ι., επέρχεται σε περιπτώσεις που τυχόν
υποπέσουν σε παράβαση ρητών διατάξεων νόμων ή
κανονισμών που διέπουν τη λειτουργία του ΠΑ.Κ.Ε.Κ.
«ΤΗΜΕΝΟΣ» ή ενεργούν με αμέλεια την εκτέλεση των
καθηκόντων τους, οπότε απαλλάσσονται από τα καθήκοντά τους με απόφαση του Πρύτανη του Πανεπιστημί-
ου Δυτικής Μακεδονίας, η οποία εκδίδεται ύστερα από
διατύπωση πλήρως αιτιολογημένης σύμφωνης γνώμης
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1917/28.03.2024
της Συγκλήτου κατόπιν εισήγησης του Δ.Σ. του ΠΑ.Κ.Ε.Κ.
«ΤΗΜΕΝΟΣ».
Άρθρο 13
Αρμοδιότητες και Διάρθρωση της Κεντρικής
Γραμματείας του ΠΑ.Κ.Ε.Κ. «ΤΗΜΕΝΟΣ»
1. α) Το ΠΑ.Κ.Ε.Κ. «ΤΗΜΕΝΟΣ», διαθέτει Κεντρική
Γραμματεία (Κ.Γ.), που αντιστοιχεί διοικητικά σε Τμήμα,
και λειτουργεί στην έδρα του ΠΑ.Κ.Ε.Κ. «ΤΗΜΕΝΟΣ», με
επιμέρους γραφεία στις έδρες των Ινστιτούτων του. Η
Κεντρική Γραμματεία του ΠΑ.Κ.Ε.Κ. «ΤΗΜΕΝΟΣ» είναι
αρμόδια για όλα τα διοικητικά θέματα που αφορούν
στη λειτουργία του ΠΑ.Κ.Ε.Κ. «ΤΗΜΕΝΟΣ» και των Ινστιτούτων του.
β) Η Κ.Γ. του ΠΑ.Κ.Ε.Κ. «ΤΗΜΕΝΟΣ» λειτουργεί για την
κατά το δυνατόν καλύτερη εξυπηρέτηση των σκοπών
του, και έχει τη δυνατότητα ελέγχου ή ανασχεδιασμού
των παρεχόμενων υπηρεσιών. Παρέχει άμεσες υπηρεσίες διοικητικής υποστήριξης στα Ινστιτούτα του ΠΑ.Κ.Ε.Κ.
«ΤΗΜΕΝΟΣ», συνεργαζόμενη με τα εξουσιοδοτημένα
όργανα των Ινστιτούτων (Επιστημονικούς Διευθυντές,
Επιστημονικά Υπευθύνους, κ.λπ.) στο πλαίσιο νόμων,
και των αποφάσεων του Διοικητικού Συμβουλίου του
ΠΑ.Κ.Ε.Κ. «ΤΗΜΕΝΟΣ».
γ) Η Κ.Γ. είναι αρμόδια για το χειρισμό όλων των θεμάτων του οποιασδήποτε φύσης προσωπικού του
ΠΑ.Κ.Ε.Κ., για τη φροντίδα λήψης μέτρων για την έγκαιρη
και αποτελεσματική εκτέλεση των αποφάσεων του Δ.Σ.,
για την κατάρτιση και παρακολούθηση της εκτέλεσης
του προϋπολογισμού του, την σύνταξη των πρακτικών
των συνεδριάσεων του, την έγκαιρη αποστολή των
απαραίτητων στοιχείων και εγγράφων στον Ε.Λ.Κ.Ε. του
Π.Δ.Μ., τη φροντίδα για τη διαχείριση των αναγκαίων
για τη λειτουργία του ΠΑ.Κ.Ε.Κ. υλικών και αναλωσίμων,
για τα θέματα αλληλογραφίας, πρωτοκόλλου, φυσικού
ή ηλεκτρονικού αρχείου.
2. Η Κ.Γ. είναι αρμόδια για τον συντονισμό εκτέλεσης
προγραμμάτων ή μελετών που εμπλέκουν αρμοδιότητες
περισσοτέρων του ενός Ε.Ι. του ΠΑ.Κ.Ε.Κ. «ΤΗΜΕΝΟΣ»,
καθώς και για το συντονισμό και παροχή συμβουλών
στις γραμματείες των περιφερειακών Ε.Ι. για την εύρυθμη
λειτουργία τους.
3. Στην Κ.Γ. του ΠΑ.Κ.Ε.Κ. «ΤΗΜΕΝΟΣ», τοποθετείται
διοικητικό προσωπικό του Ιδρύματος, με απόφαση του
Πρύτανη ύστερα από εισήγηση του Δ.Σ. του ΠΑ.Κ.Ε.Κ.
Στο ΠΑ.Κ.Ε.Κ. «ΤΗΜΕΝΟΣ» δύναται να απασχολείται και
προσωπικό με συμβάσεις ορισμένου χρόνου ή έργου
ή με συμβάσεις παροχής υπηρεσιών, στο πλαίσιο των
προγραμμάτων - έργων που αυτό διαχειρίζεται.
4. Οι ειδικότητες του προσωπικού που στελεχώνουν
την K.Γ., καθορίζονται από αποφάσεις του Δ.Σ. με βάση
τις αντίστοιχες κάθε φορά ανάγκες. O αριθμός του προσωπικού που καλύπτει τις ανάγκες, καθώς και ο ορισμός
των υπευθύνων για τον συντονισμό των επιμέρους γραφείων καθορίζονται με αποφάσεις του Πρύτανη, ύστερα
από εισήγηση του Δ.Σ. του ΠΑ.Κ.Ε.Κ. «ΤΗΜΕΝΟΣ».
5. Η οργάνωση και η διάρθρωση της Κ.Γ., τα αντικείμενα διοικητικής μέριμνας και οι αρμοδιότητες, ο τρόπος
και οι διαδικασίες στελέχωσης της, η σταδιακή στελέχωση και λειτουργία της, όπως και η αναδιοργάνωση
της, ανάλογα με την ανάπτυξη και την εξέλιξη των Ινστιτούτων και τις λειτουργικές και διοικητικές ανάγκες
του ΠΑ.Κ.Ε.Κ., τα θέματα επιστημονικού - τεχνικού, διοικητικού και λοιπού βοηθητικού προσωπικού (αριθμός,
κατανομή, ειδικότητες, καθήκοντα, προσόντα, αποδοχές,
ωράριο και τήρηση αυτού, άδειες, θέματα εσωτερικής
μετακίνησης, κ.λπ.) και κάθε άλλο ρυθμιστικό ή κανονιστικό θέμα που αφορά την οργάνωση και λειτουργία
της Κεντρικής Γραμματείας του ΠΑ.Κ.Ε.Κ. «ΤΗΜΕΝΟΣ»
ρυθμίζονται με τον παρόντα Κανονισμό, τον Οργανισμό
και τον Εσωτερικό Κανονισμό Λειτουργίας του Πανεπιστημίου Δυτικής Μακεδονίας.
6. Το διοικητικό προσωπικό που στελεχώνει την
Κ.Γ. οφείλει: α) Να τηρεί τις διατάξεις που διέπουν το
ΠΑ.Κ.Ε.Κ. «ΤΗΜΕΝΟΣ», καθώς και τις οδηγίες, εγκυκλίους και εντολές της Διοίκησης, β) να εκτελεί με επιμέ-
λεια την εργασία που του ανατίθεται, να προάγει και να
προασπίζει τα συμφέροντα του ΠΑ.Κ.Ε.Κ. «ΤΗΜΕΝΟΣ»,
υπηρετώντας ευσυνείδητα αυτά, γ) να ασκεί τα καθήκοντά του δίκαια, ανεξάρτητα και αμερόληπτα, χωρίς η
δράση του να επηρεάζεται από ιδιοτελή συμφέροντα ή
πιέσεις, δ) να προσέρχεται εμπρόθεσμα στον τόπο εργασίας για την έγκαιρη έναρξη της εργασίας και να τηρεί
πιστά το εκάστοτε εφαρμοζόμενο ωράριο εργασίας του
Ιδρύματος.
7. Τα Μητρώα και Αρχεία που τηρεί η Κ.Γ. του ΠΑ.Κ.Ε.Κ.
«ΤΗΜΕΝΟΣ» είναι:
α) Αρχείο Πρακτικών Διοικητικού Συμβουλίου του
ΠΑ.Κ.Ε.Κ. «ΤΗΜΕΝΟΣ».
β) Πρωτόκολλο Εισερχομένων και Εξερχόμενων Εγγράφων.
γ) Αρχείο Εισερχόμενης και Εξερχόμενης Αλληλογραφίας.
δ) Αρχείο Οικονομικών Καταστάσεων (Προϋπολογισμών, Ισολογισμών, Ελέγχων κ.λπ.).
ε) Αρχείο Παραστατικών.
στ) Αρχείο Ερευνητικών Προγραμμάτων.
ζ) Αρχείο Απολογιστικών Εκθέσεων.
η) Μητρώο Ερευνητών / Συνεργατών του ΠΑ.Κ.Ε.Κ.
«ΤΗΜΕΝΟΣ».
9. Το Συμβούλιο του ΠΑ.Κ.Ε.Κ. «ΤΗΜΕΝΟΣ» δύναται,
εφόσον κρίνει σκόπιμο, να ορίσει την τήρηση και άλλων
μητρώων, αρχείων, βιβλίων ή στοιχείων.
10. Αρμοδιότητες του Προϊσταμένου/ης της Κ.Γ. του
ΠΑ.Κ.Ε.Κ. «ΤΗΜΕΝΟΣ»:
α) Ο/Η Προϊστάμενος/η της Κ.Γ. του ΠΑ.Κ.Ε.Κ. «ΤΗΜΕΝΟΣ» μεριμνά για την εύρυθμη λειτουργία της, εξειδικεύ-
οντας τους στόχους και τον προγραμματισμό της δράσης
της σύμφωνα με την πολιτική και τις αποφάσεις του Δ.Σ.
β) Ο/Η Προϊστάμενος/η της Κ.Γ. του ΠΑ.Κ.Ε.Κ. «ΤΗΜΕΝΟΣ», αναθέτει στο διαθέσιμο προσωπικό τις ανα-
φερόμενες στον παρόντα κανονισμό αρμοδιότητες,
υπογράφει τα πάσης φύσεως εξερχόμενα έγγραφα της
αρμοδιότητάς του, εισηγείται για θέματα της αρμοδιότητάς του στον/ην Πρόεδρο του Διοικητικού Συμβουλίου,
παρακολουθεί, ελέγχει, εποπτεύει και αξιολογεί το πάσης
φύσεως προσωπικό που εργάζεται στο Τμήμα. Ο/Η Προϊστάμενος/η, της Κ.Γ. πρέπει να διαθέτει τα απαιτούμενα
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1917/28.03.2024
προσόντα και την ανάλογη εμπειρία πάνω σε θέματα που
αποτελούν το ειδικότερο αντικείμενο των εργασιών της.
γ) Ο/Η Προϊστάμενος/η της Κ.Γ. του ΠΑ.Κ.Ε.Κ. «ΤΗΜΕΝΟΣ», παρίσταται στις συνεδριάσεις του Δ.Σ. χωρίς δι-
καίωμα ψήφου.
δ) Ο/Η Αναπληρωτής/τρια Προϊστάμενος/η ανάλογων
προσόντων δύναται να ορίζεται με απόφαση Πρύτανη
του Ιδρύματος κατόπιν σχετικής εισήγησης του Δ.Σ. του
ΠΑ.Κ.Ε.Κ.
11. Αρμοδιότητες του/ης Γραμματέα/ως του ΠΑ.Κ.Ε.Κ.
«ΤΗΜΕΝΟΣ»:
α) Ο/Η Γραμματέας έχει την ευθύνη για την σύνταξη
των πρακτικών συνεδριάσεων του Δ.Σ., συγκεντρώνει
και καταχωρεί την εισερχόμενη αλληλογραφία ενημερώνοντας τον/ην Προϊστάμενο/η και τον/ην Πρόεδρο
του Διοικητικού Συμβουλίου, για το περιεχόμενό της και
διεκπεραιώνει την εξερχόμενη αλληλογραφία.
β) Τον/ην Γραμματέα δύναται να αναπληρώνει προσωρινά στα καθήκοντά του/της, άλλο μέλος του Δ.Σ.,
οριζόμενο από αυτό.
Άρθρο 14
Πόροι και Διαχείριση
1. Πόροι του ΠΑ.Κ.Ε.Κ. «ΤΗΜΕΝΟΣ» δύνανται να είναι:
α) επιχορηγήσεις από το Πρόγραμμα Δημοσίων Επενδύσεων (Π.Δ.Ε.) του Υπουργείου Παιδείας και Θρησκευ-
μάτων ή άλλων Υπουργείων,
β) χρηματοδοτήσεις στο πλαίσιο συγχρηματοδοτούμενων έργων/προγραμμάτων,
γ) χρηματοδοτήσεις από ερευνητικά προγράμματα της
Ευρωπαϊκής Ένωσης, διεθνών οργανισμών και φορέων,
δ) δωρεές, κληρονομίες, κληροδοσίες, χορηγίες από
τρίτους, καθώς και κάθε είδους παροχές ημεδαπών ή
αλλοδαπών, φυσικών ή νομικών προσώπων,
ε) χρηματοδοτήσεις για τη διεξαγωγή βιομηχανικής
έρευνας,
στ) έσοδα από την παροχή υπηρεσιών, την εκπόνηση
μελετών και κλινικών μελετών και την εκτέλεση ή την
αξιολόγηση ερευνητικών προγραμμάτων για λογαριασμό τρίτων,
ζ) έσοδα από την εκμετάλλευση διανοητικής ιδιοκτησίας του ΠΑ.Κ.Ε.Κ.,
η) έσοδα από την παραγωγή και τη προώθηση εικαστικών αντικειμένων και την ανάπτυξη “επιχειρηματικής
(κοινωφελούς) δράσης” σε συνεργασία με δημόσιους και
ιδιωτικούς φορείς
2. Το πενήντα τοις εκατό (50%) του ύψους της παρακράτησης υπέρ του Ε.Λ.Κ.Ε. του ΠΔΜ, επί των προϋπο-
λογισμών των έργων / προγραμμάτων του Ε.Λ.Κ.Ε. που
υλοποιεί το ΠΑ.Κ.Ε.Κ. «ΤΗΜΕΝΟΣ», αποδίδεται προς το
ΠΑ.Κ.Ε.Κ. και η οικονομική του διαχείριση πραγματοποιείται σε διακριτό έργο / πρόγραμμα με σκοπό την
κάλυψη των αναγκών του ΠΑ.Κ.Ε.Κ. «ΤΗΜΕΝΟΣ» και την
περαιτέρω ανάπτυξή του.
3. Με απόφαση της Επιτροπής Ερευνών του Ε.Λ.Κ.Ε.,
κατόπιν εισήγησης του Διοικητικού Συμβουλίου του
ΠΑ.Κ.Ε.Κ. «ΤΗΜΕΝΟΣ», δύνανται να διατίθενται ίδιοι
πόροι του Ε.Λ.Κ.Ε. ή περιουσιακά ταμειακά διαθέσιμα
του Ε.Λ.Κ.Ε. ή του Π.Δ.Μ., για την ανάπτυξη του ΠΑ.Κ.Ε.Κ.
4. Η οικονομική διαχείριση των πάσης φύσεως πόρων
πραγματοποιείται μέσω του Ε.Λ.Κ.Ε. του ΠΔΜ, ως εξής:
α) η οικονομική διαχείριση των εσόδων που προέρχονται από τους πόρους της παρ. 1 εφόσον αφορούν
οριζόντιες δράσεις του ΠΑ.Κ.Ε.Κ., γίνεται από τον Ε.Λ.Κ.Ε.
και ως Επιστημονικά Υπεύθυνος αυτού ορίζεται ο Αντιπρόεδρος του Δ.Σ. του ΠΑ.Κ.Ε.Κ.,
β) η οικονομική διαχείριση των ερευνητικών και αναπτυξιακών έργων κάθε Ε.Ι. θα γίνεται μέσω του Ε.Λ.Κ.Ε.
του Π.Δ.Μ., ο οποίος θα έχει όλες τις αρμοδιότητες οικονομικού αντικειμένου, συμπεριλαμβανομένης και της
αρμοδιότητας που αφορά τις διαδικασίες σύναψης δημοσίων συμβάσεων προμηθειών, παροχής υπηρεσιών
και έργων του,
γ) μέρος της παρακράτησης υπέρ του Ε.Λ.Κ.Ε. διατίθεται σε διακριτό κωδικό έρευνας για τις γενικές λει-
τουργικές και αναπτυξιακές ανάγκες του Ε.Ι., με Ε.Υ. τον
Επιστημονικό Διευθυντή του,
δ) τα έσοδα του ΠΑ.Κ.Ε.Κ. «ΤΗΜΕΝΟΣ» και των Ε.Ι., από
οποιαδήποτε πηγή και αν προέρχονται, θα κατατίθενται
σε διακριτούς τραπεζικούς λογαριασμούς που θα τηρούνται με ευθύνη του Ε.Λ.Κ.Ε. του Π.Δ.Μ. Η ανάληψη και
διάθεσή τους θα γίνεται σύμφωνα με τις διαδικασίες που
καθορίζονται στον στην ισχύουσα νομοθεσία και στον
Οδηγό Χρηματοδότησης και Διαχείρισης του ΕΛΚΕ/ΠΔΜ,
ε) με τη λήξη του οικονομικού έτους καταρτίζεται ο
προϋπολογισμός, με τον οποίο θα προσδιορίζονται τα
έσοδα, θα καθορίζονται τα όρια των δαπανών καθώς
και το πρόγραμμα δραστηριοτήτων του ΠΑ.Κ.Ε.Κ. «ΤΗΜΕΝΟΣ» για το επόμενο έτος. Ο προϋπολογισμός, αφού
εγκριθεί από το Δ.Σ. του ΠΑ.Κ.Ε.Κ., θα υποβάλλεται στην
Επιτροπή Ερευνών προκειμένου να προσαρτηθεί στον
ετήσιο προϋπολογισμό του Ε.Λ.Κ.Ε. του Π.Δ.Μ. Με αιτιολογημένες αποφάσεις του Δ.Σ. είναι δυνατή η ανα-
θεώρηση - τροποποίηση του προϋπολογισμού κατά τη
διάρκεια του οικονομικού έτους σύμφωνα με τις κείμενες
διατάξεις,
στ) η απόφαση αν ένα έργο εμπίπτει στην έννοια
του άρθρου 229 του ν. 4957/2022, ανήκει αποκλειστικά στην Επιτροπή Ερευνών και Διαχείρισης του ΕΛΚΕ/
ΠΔΜ, η οποία αποδέχεται ή όχι τη διαχείριση του έργου και εγκρίνει τον προϋπολογισμό του. Κάθε έργο του
ΠΑ.Κ.Ε.Κ. θα λαμβάνει έναν μοναδικό εσωτερικό κωδικό,
ο οποίος θα χρησιμοποιείται ως κλειδί επικοινωνίας μεταξύ του Ε.Υ. και του ΕΛΚΕ/ΠΔΜ,
ζ) για τη διαχείριση αυτή, σύμφωνα με την υπ’ αρ.
506/7.2.2024 απόφαση της Επιτροπής Ερευνών του
Π.Δ.Μ., αποφασίστηκε:
α) Η παροχή ποσοστού δύο τοις εκατό 2% των εσόδων
του ΕΛΚΕ προς το ΠΑ.Κ.Ε.Κ. «ΤΗΜΕΝΟΣ» από την παρακράτηση της Κατηγορίας Α1 έργων (ΕΣΠΑ, Εδαφική Συ-
νεργασία - Interreg, Ευρωπαϊκά - H2020, Δια Βίου, ΕΛΙΔΕΚ
ΚΑΤΗΓΟΡΙΑ ΙΙ, ΕΛΙΔΕΚ ΚΟΜΒΟΙ), όπως έχει αποφασιστεί
στη συνεδρίαση υπ’ αρ. 358/29.1.2020 της Επιτροπής
Ερευνών και Διαχείρισης του ΕΛΚΕ Π.Δ.Μ. για τη συγκεκριμένη κατηγορία έργων και
β) Ποσοστό δύο τοις εκατό (2%), από το πενήντα τοις
εκατό 50% της παρακράτησης υπέρ ΠΑ.Κ.Ε.Κ., θα αποδίδεται ανταποδοτικά στα έργα που υλοποιούνται στο
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1917/28.03.2024
ΠΑ.Κ.Ε.Κ. και θα αφορούν σε αμοιβές τρίτων (εκτός μόνιμου προσωπικού) και δαπάνες για τη λειτουργία των
Ερευνητικών Ινστιτούτων.
Άρθρο 15
Υλοποίηση Ερευνητικών Προγραμμάτων και
Έργων, Εκπόνηση Μελετών, Παροχή Υπηρεσιών
1. Η υλοποίηση Ερευνητικών Προγραμμάτων και έργων, οι ερευνητικές μελέτες καθώς και η παροχή υπη-
ρεσιών σε τρίτους, πριν την φάση αποστολής σχετικού
αιτήματος προς τον Ε.Λ.Κ.Ε. σύμφωνα με τη διαδικασία
που προβλέπεται στον Οδηγό Χρηματοδότησης και Διαχείρισης του Ε.Λ.Κ.Ε. / Π.Δ.Μ. για την αποδοχή τους από
την Επιτροπή Ερευνών, εγκρίνονται από το Διοικητικό
Συμβούλιο του ΠΑ.Κ.Ε.Κ. «ΤΗΜΕΝΟΣ», μετά από εισήγηση του Επιστημονικού Διευθυντή του οικείου Ε.Ι., κατό-
πιν πρότασης του εκάστοτε Επιστημονικού Υπευθύνου.
Κριτήριο για την έγκριση των έργων αυτών, αποτελεί η
συμβατότητα του φυσικού αντικειμένου και των προσδοκώμενων αποτελεσμάτων τους τόσο με την αποστολή
και τους ερευνητικούς στόχους του ΠΑ.Κ.Ε.Κ. «ΤΗΜΕΝΟΣ» όσο και με το αντικείμενο και τις ερευνητικές δρα-
στηριότητες του Ε.Ι. στο οποίο θα υλοποιηθεί κάθε έργο.
2. α) Ο σχεδιασμός, η πρόταση και διεκδίκηση, η οργάνωση και εκτέλεση χρηματοδοτούμενων ή συγχρη-
ματοδοτούμενων από διάφορες πηγές, αυτοχρηματοδοτούμενων και μη-χρηματοδοτούμενων από εξωτερικές
πηγές, που ενδέχεται να αποφέρουν και ίδιους πόρους,
ερευνητικών και αναπτυξιακών προγραμμάτων, έργων
και μελετών και η παροχή υπηρεσιών, αποτελεί το κύριο
έργο του πάσης φύσεως Ερευνητικού Προσωπικού του
ΠΑ.Κ.Ε.Κ. «ΤΗΜΕΝΟΣ» του Π.Δ.Μ.
β) Κάθε μέλος του τακτικού ερευνητικού προσωπικού
δύναται να υποβάλει και να υλοποιεί, ως Επιστημονικός/ή Υπεύθυνος/η, έργα στο Ε.Ι. που δραστηριοποιείται.
γ) Το ΠΑ.Κ.Ε.Κ. «ΤΗΜΕΝΟΣ» και το Πανεπιστήμιο Δυτικής Μακεδονίας, οφείλουν να δημιουργούν το περι-
βάλλον και τις προϋποθέσεις, να ενθαρρύνουν και να
υποστηρίζουν τις προσπάθειες και τις πρωτοβουλίες των
περιπτώσεων α) και β) αυτής της παραγράφου.
3. α) Οι τρόποι και οι διαδικασίες ανάληψης, εκτέλεσης
και παράδοσης των αποτελεσμάτων και των παραδοτέων των προγραμμάτων, έργων, μελετών, υπηρεσιών,
διέπονται από τους κανόνες της εκάστοτε σύμβασης ή
το σχέδιο υλοποίησης ή το τεχνικό δελτίο του έργου, του
προγράμματος ή της μελέτης και τους εκάστοτε ισχύοντες οδηγούς χρηματοδότησης ή/και εφαρμογής, συ-
μπεριλαμβανομένου και του Οδηγού Χρηματοδότησης
και Διαχείρισης του άρθρου 259 του ν. 4957/2022.
β) Οι φορείς χρηματοδότησης που εισφέρουν στο
ΠΑ.Κ.Ε.Κ. «ΤΗΜΕΝΟΣ» ή/και στα επιμέρους Ερευνητικά του Ινστιτούτα ή το επιχορηγούν για την εκτέλεση
έργων / προγραμμάτων, την εκπόνηση μελετών ή την
παροχή υπηρεσιών, δύνανται να καθορίζουν ειδικότερους όρους σχετικά με την εκτέλεσή τους, όπως το είδος
των δαπανών που θα καλυφθούν με τους πόρους που
διαθέτουν, την ομάδα έργου, τη χρονική διάρκεια του
φυσικού ή/και οικονομικού αντικειμένου του έργου /
προγράμματος ή μελέτης / υπηρεσίας.
γ) Η οικονομική διαχείριση των έργων, προγραμμάτων, μελετών και υπηρεσιών, στα πλαίσια της αποστο-
λής και της επίτευξης των σκοπών του ΠΑ.Κ.Ε.Κ. «ΤΗΜΕΝΟΣ», διέπεται από τις διατάξεις του κεφαλαίου ΚΖ΄ του
ν. 4957/2022, τηρουμένων των ενδεχόμενων περιορισμών του προηγούμενου εδαφίου.
δ) Σε περίπτωση αδυναμίας υλοποίησης με ίδια μέσα
και εφόσον αυτό είναι επιλέξιμο, το ΠΑ.Κ.Ε.Κ. «ΤΗΜΕΝΟΣ» δύναται να αναθέτει συγκεκριμένες εργασίες ή
τμήματα έργου αυτού σε τρίτους. Για το σκοπό αυτό υπογράφεται σύμβαση μεταξύ του Π.Δ.Μ. και των τρίτων,
στην οποία περιλαμβάνονται όλοι οι επιμέρους ειδικοί
όροι.
Άρθρο 16
Συμπεριφορά - Υποχρεώσεις - Αστική
Ευθύνη Προσωπικού του ΠΑ.Κ.Ε.Κ.
«ΤΗΜΕΝΟΣ» Πειθαρχικές Διατάξεις
1. Η συμπεριφορά και οι υποχρεώσεις κάθε κατηγορίας
προσωπικού του ΠΑ.Κ.Ε.Κ. «ΤΗΜΕΝΟΣ» διέπονται από τη
σχετική κείμενη νομοθεσία που ισχύει για το προσωπικό
των Α.Ε.Ι., τον «Κώδικα Δεοντολογίας και Καλής Πρακτικής» του Π.Δ.Μ. και τις σχετικές διατάξεις του Εσωτερι-
κού Κανονισμού Λειτουργίας του Π.Δ.Μ.
2. Το πάσης φύσης προσωπικό ευθύνεται έναντι του
ΠΑ.Κ.Ε.Κ. «ΤΗΜΕΝΟΣ» για κάθε ζημιά ή βλάβη που προξένησε υπαιτιότητά του, με δόλο ή από αμέλειά του, κατά
την εκτέλεση των καθηκόντων του.
Άρθρο 17
Ηθική και Δεοντολογία της Έρευνας
1. Οι πάσης φύσεως ερευνητικές δραστηριότητες στα
πλαίσια της αποστολής του ΠΑ.Κ.Ε.Κ. «ΤΗΜΕΝΟΣ», εκτός
της επιστημονικής τους επάρκειας, εξασφαλίζουν εγγυήσεις ώστε να μη θίγονται νομικά κατοχυρωμένα αγα-
θά όπως ιδίως ο σεβασμός της αξίας των ανθρώπινων
όντων, της αυτονομίας των προσώπων που συμμετέχουν
και της ανθρώπινης αξιοπρέπειας, η προστασία της ιδιωτικής ζωής και των προσωπικών δεδομένων, καθώς και
ο σεβασμός και η προστασία του φυσικού, κοινωνικού
και πολιτιστικού περιβάλλοντος.
2. Η επιστημονική έρευνα και η διάδοση της γνώσης
μπορούν να πραγματοποιηθούν μόνο αν το Ερευνητικό
Προσωπικό τηρεί τους ηθικούς κανόνες συμπεριφοράς,
τις γενικά παραδεκτές αρχές της ακεραιότητας της έρευνας και τα κριτήρια της ορθής επιστημονικής πρακτικής
και αναλαμβάνει τις ευθύνες που απορρέουν από την
ερευνά του, ενώ ταυτόχρονα διατηρεί τις ατομικές και
ερευνητικές ελευθερίες του. Το Ερευνητικό Προσωπικό είναι ελεύθερο να επιλέξει οποιοδήποτε ερευνητικό
θέμα στο πλαίσιο της αποστολής και της επίτευξης των
σκοπών και των στόχων του ΠΑ.Κ.Ε.Κ. «ΤΗΜΕΝΟΣ», να
λάβει υποστήριξη από οποιαδήποτε νόμιμη πηγή και να
δημιουργήσει και να αναλύσει τα ερευνητικά δεδομένα
και να εξαγάγει τα ευρήματα και τα συμπεράσματά του.
3. Η διεξαγωγή έρευνας από το Ερευνητικό Προσωπικό του ΠΑ.Κ.Ε.Κ. «ΤΗΜΕΝΟΣ», δεσμεύεται από τις εξής
αρχές:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1917/28.03.2024
(α) ακολουθεί την κείμενη νομοθεσία, τον Κανονισμό
Αρχών και Λειτουργίας της Επιτροπής Ηθικής και Δεοντολογίας της Έρευνας (Ε.Η.Δ.Ε.) (παρ. 5 άρθρου 281 του
ν. 4957/2022), τον Κώδικας Δεοντολογίας και Καλής Πρακτικής (περ. α της παρ. 2 άρθρου 217 του ν. 4957/2022),
καθώς και τις σχετικές ρυθμίσεις που περιλαμβάνονται
στον Οδηγό Χρηματοδότησης και Διαχείρισης του άρθρου 259 του ν. 4957/2022,
(β) σέβεται τις φυλετικές, έμφυλες, θρησκευτικές, πολιτικές και πολιτισμικές ιδιαιτερότητες και διασφαλίζει
την προστασία των προσωπικών δεδομένων,
(γ) καθιστά εφικτό τον έλεγχο της εξέλιξης και των
αποτελεσμάτων της έρευνας δίχως να τα αποκρύπτει
ούτε να τα αλλοιώνει,
(δ) σέβεται τα δικαιώματα διανοητικής ιδιοκτησίας,
(ε) λαμβάνει όλα τα αναγκαία μέτρα για την προστασία
της υγείας και του περιβάλλοντος,
(στ) τηρεί τους γενικούς και ειδικούς κανόνες ασφαλείας του Π.Δ.Μ. στους χώρους έρευνας,
(ζ) εφαρμόζει τις αρχές της χρηστής, διαφανούς και
αποτελεσματικής χρηματοοικονομικής διαχείρισης,
(η) απορρίπτει όρους που διακυβεύουν την ελευθερία,
την ανεξαρτησία και την αμεροληψία, το κύρος και τα
συμφέροντα του ΠΑ.Κ.Ε.Κ. «ΤΗΜΕΝΟΣ», και του Π.Δ.Μ.,
(θ) εκτελεί ορθή δημοσίευση και διάδοση των ερευνητικών αποτελεσμάτων με υποχρεωτική αναφορά του
Ε.Ι. όπως στο υπόδειγμα, «Institute Name, University
Center Research & Innovation, University of Western
Macedonia» και του φορέα και του τμήματος που υπηρετεί, με τον πλήρη ελληνικό ή ξενόγλωσσο τίτλο του,
(ι) ακολουθεί τους κανόνες σχετικά με το ασυμβίβαστο
και τις υποχρεώσεις αμοιβαίου σεβασμού.
4. α) Ως «ανάρμοστη συμπεριφορά στην έρευνα» νοείται η επεξεργασία, παραποίηση ή λογοκλοπή στην πρό-
ταση, εκτέλεση ή αξιολόγηση έρευνας, ή στην αναφορά
ή αξιολόγηση ερευνητικών αποτελεσμάτων.
β) Οποιοσδήποτε ισχυρισμός ή οποιαδήποτε καταγγελία, ή εφόσον εκ του νόμου προβλέπεται ή πρόδηλα
τεκμαίρεται ο έλεγχος, για ανάρμοστη συμπεριφορά
στην έρευνα ή/και για ουσιώδη παραβίαση των όσων
περιγράφονται στα προηγούμενα εδάφια του παρόντος
άρθρου, θα εξετάζεται από το Διοικητικό Συμβούλιο του
ΠΑ.Κ.Ε.Κ. «ΤΗΜΕΝΟΣ», και θα παραπέμπεται στην Επιτροπή Ηθικής και Δεοντολογίας της Έρευνας (Ε.Η.Δ.Ε.)
ή/και στην Επιτροπή Δεοντολογίας του Π.Δ.Μ.
γ) Για την πιστή τήρηση των προβλέψεων του παρόντος άρθρου, το Διοικητικό Συμβούλιο του ΠΑ.Κ.Ε.Κ. «ΤΗ-
ΜΕΝΟΣ», συνεργάζεται με την Επιτροπή Δεοντολογίας
και την Επιτροπή Ισότητας των Φύλων και Καταπολέμησης των Διακρίσεων και δεσμεύεται από τις διατάξεις του
Κώδικα Δεοντολογίας και Καλής Πρακτικής.
Άρθρο 18
Δικαιώματα Διανοητικής Ιδιοκτησίας
1. Κάθε Επιστημονικός Υπεύθυνος ή επικεφαλής Ερευνητικής Ομάδας ή μεμονωμένος ερευνητής, κατά περί-
πτωση, του ΠΑ.Κ.Ε.Κ. «ΤΗΜΕΝΟΣ», μετά την ολοκλήρωση
της έρευνας, υποβάλλει προς τον Επιστημονικό Διευθυντή του Ινστιτούτου πρόταση για τη διαχείριση και
αξιοποίηση των ερευνητικών αποτελεσμάτων. Ο Ε.Δ. του
Ινστιτούτου εισηγείται προς το Συμβούλιο του ΠΑ.Κ.Ε.Κ.
«ΤΗΜΕΝΟΣ» τον αποτελεσματικότερο τρόπο διαχείρισης
και αξιοποίησης των ερευνητικών αποτελεσμάτων.
2. Κάθε επιστημονική δημοσίευση ή ανακοίνωση αποτελεσμάτων έρευνας που εκπονήθηκε ολικά ή μερικά
σε Ινστιτούτο του ΠΑ.Κ.Ε.Κ. «ΤΗΜΕΝΟΣ» και έχει (συν-)
συγγραφείς ερευνητικό προσωπικό του, θα πρέπει να
αναφέρει ως σχέση (affiliation) αυτών το Ινστιτούτο του
ΠΑ.Κ.Ε.Κ. «ΤΗΜΕΝΟΣ» και όπου έχει εφαρμογή, να μνημονεύει ως τόπο πραγματοποίησης της έρευνας ή/και
συγ-χρηματοδότη της έρευνας το Ερευνητικό Ινστιτούτο
του ΠΑ.Κ.Ε.Κ. «ΤΗΜΕΝΟΣ».
3. Το ΠΑ.Κ.Ε.Κ. «ΤΗΜΕΝΟΣ», για τα «έργα διανόησης»
που παράγονται στο πλαίσιο της λειτουργίας του, λαμβάνοντας υπόψη, αφενός τη νομική του φύση, την απο-
στολή και τους σκοπούς του και το κανονιστικό πλαίσιο
ίδρυσης και λειτουργίας του, αφετέρου τις σχετικές ρυθμίσεις του ισχύοντος εθνικού, κοινοτικού και διεθνούς
δικαίου, καθορίζει την πολιτική του.
Κάθε «έργο διανόησης» που αποτελεί προϊόν εργασίας
του ερευνητικού δυναμικού του ΠΑ.Κ.Ε.Κ. «ΤΗΜΕΝΟΣ»,
θεωρείται, για την καλύτερη δυνατή διαχείρισή του,
«υπηρεσιακό προϊόν» που ανήκει εξ’ ολοκλήρου στο
ΠΑ.Κ.Ε.Κ. «ΤΗΜΕΝΟΣ» και συγκεκριμένα στο Ινστιτούτο
από το οποίο προέκυψε.
Μόνη εξαίρεση σε αυτόν τον κανόνα αποτελούν τα
αποτελέσματα ή προϊόντα έργων που χρηματοδοτούνται από ιδιώτες (π.χ. βιομηχανία, επιχειρήσεις κ.α.) και
στα οποία το ιδιοκτησιακό καθεστώς του έργου διανόησης καθορίζεται από την εκάστοτε σύμβαση.
4. α) Το ΠΑ.Κ.Ε.Κ. «ΤΗΜΕΝΟΣ» ενθαρρύνει την προστασία, αξιοποίηση και εκμετάλλευση της διανοητικής
ιδιοκτησίας η οποία κατοχυρώνεται σε αυτό. Γι’ αυτό
και πάντα, σε στενή συνεργασία με τους δημιουργούς /
εφευρέτες, προβαίνει στις απαιτούμενες ενέργειες που
αποσκοπούν:
(αα) στην αναγνώριση, κατοχύρωση και προστασία
της (όπως με δίπλωμα ευρεσιτεχνίας για εφευρέσεις,
συμβολαιογραφική πράξη κατάθεσης πηγαίου κώδικα
για προγράμματα Η/Υ, κ.λπ.) και
(αβ) στην οικονομική εκμετάλλευση και περαιτέρω
αξιοποίηση της, όπως, με συνεργασία με την «Εταιρεία
Αξιοποίησης και Διαχείρισης Περιουσίας του Πανεπιστημίου Δυτικής Μακεδονίας», ή με συμμετοχή στο μετοχικό
κεφάλαιο άλλων εταιρειών, ή με δημιουργία εταιρειών
«τεχνοβλαστών» (spinoff), εισφέροντας (σε είδος) το εν
λόγω έργο διανόησης.
β) Σε περίπτωση κατά την οποία τέτοιο έργο παραμένει ανεκμετάλλευτο ή οικονομικώς μη-ωφέλιμο για το
ΠΑ.Κ.Ε.Κ. «ΤΗΜΕΝΟΣ», για διάστημα μεγαλύτερο των
τεσσάρων (4) ετών, τότε με απόφαση του Διοικητικού
Συμβουλίου του ΠΑ.Κ.Ε.Κ. «ΤΗΜΕΝΟΣ» είναι δυνατόν
να σταματούν όλες οι ενέργειες που αποσκοπούν στη
διατήρηση, προστασία και εκμετάλλευσή του.
5. α) Τα έξοδα για την κατοχύρωση της διανοητικής
ιδιοκτησίας επιβαρύνουν το ΠΑ.Κ.Ε.Κ. «ΤΗΜΕΝΟΣ» και
δύνανται να χρεώνονται σε χρηματοδοτούμενα ερευνητικά έργα των εφευρετών / δημιουργών. Τα έξοδα
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1917/28.03.2024
προστασίας αφορούν τη διατήρηση της νομικής προστασίας και άλλα έξοδα σχετικά με την ανάπτυξη και
αξιοποίηση του έργου καθ’ όλη τη διάρκεια (συν) ιδιοκτησίας (όπως τέλη αίτησης κατοχύρωσης έρευνας,
τέλη προστασίας, αμοιβές δικηγόρων κ.λπ.). Σε κάθε
περίπτωση οικονομικής εκμετάλλευσης διανοητικής
ιδιοκτησίας του ΠΑ.Κ.Ε.Κ. «ΤΗΜΕΝΟΣ», ως ημερομηνία
έναρξης καταμέτρησης και υπολογισμού των εξόδων
προστασίας ορίζεται η ημερομηνία υποβολής αίτησης
περί κατάθεσης/κατοχύρωσης/νομικής προστασίας της
εν λόγω δημιουργίας σε δημόσια ή άλλη αρχή, φορέα ή
γραφείο παροχής υπηρεσιών νομικής προστασίας.
β) Η «πρόσθετη εύλογη αμοιβή», την οποία θα δικαιούται ο δημιουργός / εφευρέτης για την υπηρεσιακή
εφεύρεση, είναι ίση προς ποσοστό 60% συμμετοχής του
στα καθαρά έσοδα που απορρέουν από την οικονομική
εκμετάλλευσή της.
Ειδικότερα, αν η διανοητική ιδιοκτησία αποτελεί εισφορά (σε είδος) για τη συμμετοχή στο μετοχικό κεφά-
λαιο εταιρειών τεχνοβλαστών, στον εφευρέτη/δημιουργό εκχωρείται το 60% της μετοχικής συμμετοχής του
ΠΑ.Κ.Ε.Κ. «ΤΗΜΕΝΟΣ».
Το ΠΑ.Κ.Ε.Κ. «ΤΗΜΕΝΟΣ» απονέμει την ως άνω πρόσθετη εύλογη αμοιβή, στα πλαίσια της γενικότερης
αντίληψης, πολιτικής και πρακτικής του, αφενός να επιβραβεύει τους ερευνητές που παράγουν τέτοιο «έργο
διανόησης» και αφετέρου για περαιτέρω ενθάρρυνσή
τους στο έργο τους και την κοινωνική τους αποστολή.
Με απόφαση του Διοικητικού Συμβουλίου του ΠΑ.Κ.Ε.Κ.
«ΤΗΜΕΝΟΣ» δύναται να παρέχονται στους ερευνητές
του και επιπλέον κίνητρα επιβράβευσης της αποδοτικότητάς τους.
γ) Η εσωτερική κατανομή των (καθαρών) κερδών που
θα προκύπτουν από την οικονομική εκμετάλλευση δικαιωμάτων ποσοστού 40% που κατέχει ΠΑ.Κ.Ε.Κ. «ΤΗ-
ΜΕΝΟΣ», θα γίνεται ως εξής:
(γα) 75% αυτών θα δίνεται στο οικείο Ινστιτούτο για
την κάλυψη γενικών λειτουργικών αναγκών του και
(γβ) 25% αυτών θα δίνεται στην Κεντρική Γραμματεία
για τις σχετικές υπηρεσίες διαχείρισης και διαμεσολάβησης.
6. α) Οι ανωτέρω ειδικές ρυθμίσεις, περί δικαιωμάτων
των ερευνητών του ΠΑ.Κ.Ε.Κ. «ΤΗΜΕΝΟΣ» επί αξιοποίησης και εκμετάλλευσης διανοητικής ιδιοκτησίας, δεν
δύνανται να επηρεάζουν, με οποιονδήποτε βλαπτικό,
περιοριστικό ή άλλο τέτοιο τρόπο, τα έννομα συμφέροντα και δικαιώματα των δημιουργών / εφευρετών, στο
πλαίσιο άσκησης ακαδημαϊκών πράξεων διάχυσης και
δημοσιότητας, όπως είναι η συγγραφή επιστημονικών
άρθρων, βιβλίων ή παρουσιάσεων σε συνέδρια.
Μόνη εξαίρεση σε αυτόν τον κανόνα αποτελούν έργα
που χρηματοδοτούνται από ιδιώτες (π.χ., βιομηχανία,
επιχειρήσεις κ.α.) για τα οποία η δυνατότητα και οι κανόνες δημοσιοποίησης αποτελεσμάτων καθορίζονται
από την εκάστοτε σύμβαση.
β) Για οποιοδήποτε άλλο θέμα που σχετίζεται με μεταφορά τεχνογνωσίας και τεχνολογίας, εφευρέσεις και
τεχνολογικές καινοτομίες, εφαρμόζονται οι οικείες διατάξεις του Οδηγού Χρηματοδότησης και Διαχείρισης του
Ειδικού Λογαριασμού Κονδυλίων Έρευνας (Ε.Λ.Κ.Ε.) του
Π.Δ.Μ., όπως ισχύει και η κείμενη, ισχύουσα νομοθεσία
και στις περιπτώσεις που δεν υπάρχει νομική πρόβλεψη,
ισχύουν οι αποφάσεις του Διοικητικού Συμβουλίου του
ΠΑ.Κ.Ε.Κ. «ΤΗΜΕΝΟΣ» επί των αντίστοιχων θεμάτων.
7. α) Ο ερευνητής είναι υποχρεωμένος, έγκαιρα, το αργότερο κατά την ολοκλήρωση του «έργου διανόησης»,
να γνωστοποιεί εγγράφως στον Διευθυντή του Ινστιτούτου ό,τι έχει σχέση με τη δημιουργία, πριν από την
ανακοίνωσή του σε οιονδήποτε τρίτο εκτός του ΠΑ.Κ.Ε.Κ.
«ΤΗΜΕΝΟΣ» και να παρέχει (όπου κρίνεται εύλογο και
στο βαθμό που είναι αντικειμενικά εφικτό) πληροφορίες σχετικές με το «έργο διανόησης», όπως προβλέπο-
νται κατωτέρω. Αν ο ερευνητής ανήκει σε ερευνητική
ομάδα, η γνωστοποίηση περιλαμβάνει και την γνώμη
του επικεφαλής της ερευνητικής ομάδας. Σε περίπτωση δημιουργίας έργου διανόησης από περισσότερους
από έναν ερευνητή και ειδικότερα σε ό,τι αφορά στα
περί διανομής και έκτασης δικαιωμάτων του καθενός
σε περίπτωση εκμετάλλευσης, τα αντίστοιχα θέματα θα
συμφωνούνται εγγράφως μεταξύ των ενδιαφερομένων
μερών με ιδιωτικό συμφωνητικό το οποίο θα κατατίθεται
στον Διευθυντή του Ινστιτούτου ή στον Αντιπρόεδρο του
Διοικητικού Συμβουλίου του ΠΑ.Κ.Ε.Κ. «ΤΗΜΕΝΟΣ», λαμβάνοντας υπόψη όσα ειδικότερα προβλέπει το ισχύον
κάθε φορά κανονιστικό πλαίσιο.
β) Η πρόταση για τη νομική προστασία έργου διανόησης (όπως αίτηση κατοχύρωσης εφεύρεσης με δί-
πλωμα ευρεσιτεχνίας, αίτηση σύνταξης συμβολαιογραφικής πράξης περί δημιουργίας - κατάθεσης πηγαίου
κώδικα προγραμμάτων Η/Υ, κ.λπ.), υποβάλλεται από
τον ερευνητή ή την ερευνητική ομάδα στον Διευθυντή
του Ινστιτούτου ή στον Αντιπρόεδρο του Διοικητικού
Συμβουλίου του ΠΑ.Κ.Ε.Κ. «ΤΗΜΕΝΟΣ», συνοδευόμενη
από τις ακόλουθες πληροφορίες (σε όποιες περιπτώσεις
κρίνεται εύλογο και εφικτό να προσκομίζονται) για τη
λήψη, σχετικών με τα ανωτέρω, αποφάσεων από το Συμβούλιο του ΠΑ.Κ.Ε.Κ. «ΤΗΜΕΝΟΣ» και για κάθε αναγκαίο
διοικητικό ή δικαστικό μέτρο:
i. τεκμηριωμένη μελέτη για την πρωτοτυπία της εφεύρεσης,
ii. τα αναμενόμενα αποτελέσματα, τυχόν παρεμφερή
κατοχυρωμένα διπλώματα ευρεσιτεχνίας και ανταγωνιστικά προϊόντα,
iii. δυνατότητα βιομηχανικής εφαρμογής, εμπορικής
ή άλλης μορφής εκμετάλλευσης,
iv. εύρος δημιουργίας παραγώγων ή άλλων συναφών
έργων, βελτιώσεων αυτού, ή/και
v. όποια άλλα στοιχεία θεωρούνται ότι θα βοηθήσουν
στη βέλτιστη, κατά προσέγγιση αντικειμενική εκτίμηση
της αξίας του έργου διανόησης και δυνατότητας εκμετάλλευσης και περαιτέρω αξιοποίησης.
8. Για τη προστασία της διανοητικής ιδιοκτησίας που
παράγεται εντός του ΠΑ.Κ.Ε.Κ. και τη διάχυση και αξιοποίηση των αποτελεσμάτων των ερευνητικών και λοιπών
δραστηριοτήτων του ΠΑ.Κ.Ε.Κ., ακολουθείται σύμπραξη
με τη Μονάδα Μεταφοράς Τεχνολογίας και Καινοτομίας
του Ιδρύματος, σύμφωνα με τον Εσωτερικό Κανονισμό
του A.E.I. σε συνεργασία με τη Μονάδα Μεταφοράς ΤεΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1917/28.03.2024
χνολογίας και Καινοτομίας και τον Ειδικό Λογαριασμό
Κονδυλίων Έρευνας.».
Άρθρο 19
Διάχυση Ερευνητικών Αποτελεσμάτων
1. Στο πλαίσιο της αποστολής και των σκοπών του
ΠΑ.Κ.Ε.Κ. «ΤΗΜΕΝΟΣ» και υπό την εποπτεία των Επιστημονικών Διευθυντών τους, στα Ινστιτούτα οργανώνονται
εσωτερικά σεμινάρια και κύκλοι διαλέξεων στα οποία
εισηγούνται ερευνητές και επιστήμονες του ΠΑ.Κ.Ε.Κ.
«ΤΗΜΕΝΟΣ» ή άλλων ερευνητικών και επιστημονικών
φορέων, καθώς και καθηγητές Α.Ε.Ι.
2. Το ΠΑ.Κ.Ε.Κ. «ΤΗΜΕΝΟΣ» με τα Ερευνητικά Ινστιτούτα του, δύναται και επιδιώκει να συν-διοργανώνει, στις
εγκαταστάσεις του Π.Δ.Μ., εθνικά και διεθνή επιστημονικά συνέδρια (conferences) και ημερίδες (meetings), συ-
ναντήσεις εργασίας (workshops), σεμινάρια (seminars)
ή σχολεία (schools), με θεματολογία συναφή με τα ερευνητικά αντικείμενα και τις γνωστικές περιοχές των Ερευ-
νητικών Ινστιτούτων του. Η ρύθμιση των πάσης φύσης
ζητημάτων των δράσεων αυτών γίνεται με αποφάσεις
του Διοικητικού Συμβουλίου του ΠΑ.Κ.Ε.Κ. «ΤΗΜΕΝΟΣ»
και όπου απαιτείται με έγκριση της Συγκλήτου του Ιδρύματος.
3. Οι Επιστημονικοί Υπεύθυνοι, σε συνεργασία με τον
Επιστημονικό Διευθυντή του Ινστιτούτου, μεριμνούν,
με κάθε δόκιμο και πρόσφορο τρόπο και μέσο, για την
παρουσίαση των ερευνητικών αποτελεσμάτων και για
τη διάχυση των ερευνητικών πορισμάτων των προγραμμάτων και έργων που διαχειρίζονται, λαμβάνοντας υπό-
ψη τους όρους χρηματοδότησης και τις πρόνοιες του
εκάστοτε οδηγού εφαρμογής χρηματοδοτούμενων ή
συγχρηματοδοτούμενων έργων.
4. Το ΠΑ.Κ.Ε.Κ. «ΤΗΜΕΝΟΣ» αναλαμβάνει δράσεις για
τη μεταφορά τεχνογνωσίας και τεχνολογίας και τη διάχυση ερευνητικών αποτελεσμάτων που παράγονται από
τα Ινστιτούτα του. Στην κατεύθυνση αυτή, ενδεικτικά,
υποστηρίζει Ελληνικές μικρομεσαίες επιχειρήσεις (και
κατά δεύτερο λόγο μεγάλες επιχειρήσεις και άλλους
οργανισμούς) για την εξεύρεση λύσεων σε τεχνολογικά
προβλήματα ή ανάγκες τους ή για την εισαγωγή ή την
υιοθέτηση καινοτόμων προϊόντων ή διεργασιών, συνάπτει συμφωνίες για την επιχειρηματική προώθηση
τεχνολογιών και καινοτόμων προϊόντων, παραχωρώντας άδειες εκμετάλλευσης τεχνολογίας/καινοτομίας και
παρέχοντας υπηρεσίες τεχνοδιάγνωσης, αξιολόγησης
τεχνολογίας, ελέγχου καινοτομικότητας κ.λπ., υποστηρίζει τη διαδικασία δημιουργίας εταιρειών έντασης γνώσης
(spinoff), συμμετέχει σε ημερίδες μεταφοράς τεχνολογίας και τεχνολογικές εκθέσεις, αναλαμβάνει ή συμμετέχει
σε πρωτοβουλίες, από κοινού με τοπικούς και εθνικούς
φορείς και οργανισμούς, με στόχους την καλλιέργεια
της ερευνητικής αριστείας, την προαγωγή της καινοτομίας και την προώθηση της ερευνητικής, τεχνολογικής
και επιχειρηματικής συνεργασίας με Ελληνικές και ξένες
επιχειρήσεις, σε περιφερειακό, εθνικό και διεθνές επίπεδο.
Άρθρο 20
Σύνδεση του ΠΑ.Κ.Ε.Κ. «ΤΗΜΕΝΟΣ»
με Επιστημονικούς και Ερευνητικούς Οργανισμούς
1. Το ΠΑ.Κ.Ε.Κ. «ΤΗΜΕΝΟΣ» δύναται από κοινού με επιστημονικούς / ακαδημαϊκούς και ερευνητικούς οργανι-
σμούς να χρησιμοποιεί και να αξιοποιεί τις υφιστάμενες
ερευνητικές και διδακτικές υποδομές τους ή να δημιουργεί νέες, να συμπράττει στην άσκηση μη-οικονομικών ή
οικονομικών δραστηριοτήτων και εν γένει να συμπράττει
με την επιλογή κάθε δόκιμης και πρόσφορης μεθόδου
και διαδικασίας και ιδίως μέσω της δημιουργίας διμερών
ή πολυμερών δικτύων και κοινοτήτων γνώσης και καινοτομίας, με σκοπό τη βελτίωση της τεχνογνωσίας και
των ερευνητικών δυνατοτήτων του.
2. Η δυνατότητα αυτή του ΠΑ.Κ.Ε.Κ. «ΤΗΜΕΝΟΣ» ασκείται στο πλαίσιο της Εθνικής Στρατηγικής Έρευνας, Τε-
χνολογικής Ανάπτυξης και Καινοτομίας, στο πλαίσιο του
Ευρωπαϊκού Χώρου Έρευνας και στο πλαίσιο των σχετικών νόμων, αποφάσεων και διαταγμάτων για την έρευνα.
3. Η σύνδεση του ΠΑ.Κ.Ε.Κ. «ΤΗΜΕΝΟΣ» με επιστημονικούς / ακαδημαϊκούς και ερευνητικούς οργανισμούς,
πραγματοποιείται με τη σύναψη, μετά από απόφαση
του Διοικητικού Συμβουλίου του ΠΑ.Κ.Ε.Κ. «ΤΗΜΕΝΟΣ», σχετικής σύμβασης ή συμφωνίας (Agreement)
ή συμφωνίας αμοιβαίας κατανόησης (memorandum
of understanding) ή πρωτοκόλλου συνεργασίας
(memorandum of collaboration) ή δήλωση εταιρικής συνεργασίας (consortium statement) μεταξύ του ΠΑ.Κ.Ε.Κ.
«ΤΗΜΕΝΟΣ» και επιστημονικών / ακαδημαϊκών και ερευνητικών οργανισμών, με την οποία καθορίζονται οι όροι
της συνεργασίας τους, όπως ιδίως το είδος και το ύψος
της συμμετοχής του κάθε φορέα, η διάρκειά της, η διάθεση του αναγκαίου εργαστηριακού εξοπλισμού, οι
ερευνητές ή οι καθηγητές υπό την επίβλεψη των οποίων
θα εκτελούνται τα έργα, ο καθορισμός των καθηκόντων
τους, οι όροι επιμερισμού των δικαιωμάτων διανοητικής ιδιοκτησίας και κάθε αναγκαία λεπτομέρεια για την
απρόσκοπτη ολοκλήρωση του έργων.
Άρθρο 21
Διάθεση Προϊόντων
Το Δ.Σ. του ΠΑ.Κ.Ε.Κ. «ΤΗΜΕΝΟΣ» θα διαμορφώνει
τους όρους και τις διαδικασίες για τη διάθεση προϊόντων
(εμπορικής εκμετάλλευσης, ευρεσιτεχνιών, προγραμμάτων λογισμικού, κατασκευών κ.λπ.) από ερευνητικά έργα,
καθώς και τα ποσοστά συμμετοχής του Ιδρύματος, των
δικαιούχων των πνευματικών δικαιωμάτων και τρίτων
στα κέρδη.
Οι κανόνες εκμετάλλευσης προϊόντων ερευνητικών
έργων θα αποφασίζονται από τη Σύγκλητο μετά από
εισήγηση του Δ.Σ. του ΠΑ.Κ.Ε.Κ. «ΤΗΜΕΝΟΣ».
Άρθρο 22
Τήρηση εμπιστευτικότητας και απορρήτου
1. Η δημοσιοποίηση μιας εφεύρεσης καταλύει το δικαίωμα υποβολής αίτησης απονομής Διπλώματος Ευρε-
σιτεχνίας. Όποια κι αν είναι η απόφαση των ερευνητών
περί κατάθεσης αίτησης απονομής Διπλώματος ΕυρεσιΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1917/28.03.2024
τεχνίας ή μη, αναφορικά με τις Εξαρτημένες Εφευρέσεις,
αλλά και στην περίπτωση των Υπηρεσιακών Εφευρέσεων, οι ερευνητές θα πρέπει, τουλάχιστον προσωρινά, να
τηρούν απόλυτη εχεμύθεια και να μην αποκαλύπτουν
σε κανέναν τρίτο, ούτε να δημοσιοποιούν με κανέναν
τρόπο το περιεχόμενο της εφεύρεσης είτε πρόκειται περί
συσκευής είτε πρόκειται περί μεθόδου. Ενδεικτικά αναφέρονται ως ενέργειες που θα πρέπει να αποφευχθούν,
τουλάχιστον προσωρινά: η ανακοίνωση σε επιστημονικό συνέδριο, η δημοσίευση επιστημονικού άρθρου, η
ανάρτηση πληροφοριών στο διαδίκτυο, η διαφήμιση
βημάτων μεθόδου ή η πώληση της εφεύρεσης, κ.λπ.
2. Η διάρκεια της υποχρέωσης τήρησης εχεμύθειας
και αποχής από κάθε δημοσιοποίησης της εφεύρεσης,
εξαρτάται από τον τρόπο έννομης προστασίας που θα
επιλεγεί για την προστασία της εφεύρεσης:
α) εάν για την προστασία της εφεύρεσης υποβληθεί
Αίτηση Απονομής Διπλώματος Ευρεσιτεχνίας, η υποχρέωση εχεμύθειας διαρκεί κατ’ ελάχιστον μέχρι την
ημερομηνία κατάθεσης της αίτησης και κατά μέγιστο
18 μήνες αργότερα, ημερομηνία κατά την οποία το περιεχόμενο της αίτησης δημοσιεύεται και γίνεται προσιτό
στο κοινό χωρίς απαιτούμενη άδεια των δικαιούχων της
εφεύρεσης, και τυχόν επιστημονικές δημοσιεύσεις θα
πρέπει να γίνονται με σχετικό αίτημα προς τον εκδότη
για αναβολή της δημοσίευσης έως τη λήξη της περιόδου
εμπιστευτικότητας, ενώ
β) εάν για την προστασία της εφεύρεσης επιλεγεί η
τήρηση της μυστικότητας, οι εφευρέτες δεσμεύονται
με υποχρέωση τήρησης εμπιστευτικότητας για μακρό
χρόνο και τυχόν επιστημονικές δημοσιεύσεις θα πρέπει
να λαμβάνουν υπόψη τους την τήρηση της παραπάνω
υποχρέωσης.
3. Περαιτέρω, κάθε αποκάλυψη της εφεύρεσης σε
τρίτο ενδιαφερόμενο αγοραστή / επενδυτή θα γίνεται
μόνον κατόπιν σύναψης ειδικής σύμβασης, σύμφωνα
με τα οριζόμενα στον Εσωτερικό Κανονισμό Μεταφοράς
Τεχνολογίας και τον Οδηγό Χρηματοδότησης και Διαχείρισης του Ε.Λ.Κ.Ε. του ΠΔΜ όπως ισχύουν.
Άρθρο 23
Οικονομικός και επιστημονικός απολογισμός
1. Η επιστημονική ολοκλήρωση των έργων του
ΠΑ.Κ.Ε.Κ. «ΤΗΜΕΝΟΣ», θα συντελείται με την υποβολή
στη γραμματεία του Ε.Λ.Κ.Ε., αντίγραφου της τελικής έκθεσης που θα συντάσσεται από τον Ε.Υ. για τον Φορέα
Χρηματοδότησης.
2. Η τελική έκθεση θα συνοδεύεται από τυποποιημένο έντυπο στο οποίο θα συμπληρώνονται στοιχεία για
τα επιστημονικά αποτελέσματα της έρευνας, καθώς και
σχετικές με το έργο δημοσιεύσεις ή ανακοινώσεις σε
συνέδρια.
3. Τα στοιχεία αυτά θα περιλαμβάνονται σε περιοδικές
εκδόσεις ενημερωτικού χαρακτήρα του ΠΑ.Κ.Ε.Κ. «ΤΗΜΕΝΟΣ», και της Επιτροπής Ερευνών. Το οικονομικό αντικεί-
μενο του έργου θα ολοκληρώνεται με την απορρόφηση
του συνόλου της καταβληθείσας χρηματοδότησης, η
οποία θα είναι ισόποση με τον εγκεκριμένο προϋπολογισμό δαπανών.
Άρθρο 24
Αξιολόγηση του ΠΑ.Κ.Ε.Κ. «ΤΗΜΕΝΟΣ» Διασφάλιση Ποιότητας
1. α) Το ΠΑ.Κ.Ε.Κ. «ΤΗΜΕΝΟΣ», ως αυτοτελής ερευνητική μονάδα του Πανεπιστημίου Δυτικής Μακεδονίας,
υπόκειται και εφαρμόζει τις διαδικασίες εσωτερικής και
εξωτερικής αξιολόγησης που προβλέπονται από το Εσωτερικό Σύστημα Διασφάλισης Ποιότητας (Ε.Σ.Δ.Π.) του
Ιδρύματος και τις διατάξεις της κείμενης νομοθεσίας για
την αξιολόγηση και την πιστοποίηση των Α.Ε.Ι.
β) Για το παραχθέν συνολικό έργο του, το ΠΑ.Κ.Ε.Κ.
«ΤΗΜΕΝΟΣ», υπόκειται ανά πενταετία στην αξιολόγηση
και πιστοποίηση από την Εθνική Αρχή Ανώτατης Εκπαίδευσης (ΕΘ.Α.Α.Ε.) του άρθρου 2 του ν. 4653/2020 (Α΄ 12),
σύμφωνα με τα ειδικά κριτήρια και δείκτες διασφάλισης
ποιότητας της ΕΘ.Α.Α.Ε.
γ) Την ευθύνη διεκπεραίωσης των διαδικασιών αξιολόγησης και πιστοποίησης των προηγούμενων εδαφίων,
φέρει το Διοικητικό Συμβούλιο του ΠΑ.Κ.Ε.Κ. «ΤΗΜΕΝΟΣ», το οποίο συνεργάζεται για το σκοπό αυτό με τη
Μονάδα Διασφάλισης Ποιότητας (ΜΟ.ΔΙ.Π.) του Π.Δ.Μ.
και τις υπηρεσίες της.
2. Οι Επιστημονικοί Υπεύθυνοι, σε συνεργασία με τους
Επιστημονικούς Διευθυντές των Ερευνητικών Ινστιτούτων, μεριμνούν για την εφαρμογή της πολιτικής του Ιδρύ-
ματος στη διασφάλιση και τη βελτίωση της ποιότητας
του ΠΑ.Κ.Ε.Κ. «ΤΗΜΕΝΟΣ», και συγκεντρώνουν όλα τα
απαραίτητα στοιχεία και δεδομένα των δραστηριοτήτων
των Ερευνητικών Ινστιτούτων του ΠΑ.Κ.Ε.Κ. «ΤΗΜΕΝΟΣ»,
σύμφωνα με το Ε.Σ.Δ.Π. του Π.Δ.Μ., τόσο για την αξιολόγηση του ΠΑ.Κ.Ε.Κ. «ΤΗΜΕΝΟΣ», σύμφωνα με την παρ. 1
του παρόντος άρθρου, όσο και για τη διασφάλιση της
ποιότητας της ερευνητικής μονάδας.
Άρθρο 25
Μεταβατικές και Τελικές Διατάξεις
1. Σε περίπτωση διάλυσης του ΠΑ.Κ.Ε.Κ. «ΤΗΜΕΝΟΣ»,
τα περιουσιακά του στοιχεία και με επιφύλαξη της τυχόν
εφαρμογής των διατάξεων του άρθρου 109 του Συντάγματος, περιέρχονται αυτοδικαίως και χωρίς την κατάρτι-
ση άλλης πράξης μεταβίβασης, στο Ίδρυμα. Η αναγκαία
τυχόν εκκαθάριση ενεργείται από το Ίδρυμα.
2. Το Δ.Σ. του ΠΑ.Κ.Ε.Κ. «ΤΗΜΕΝΟΣ» με εισηγήσεις του
προς τη Σύγκλητο, δύναται να τροποποιεί, συμπληρώνει
και να επεκτείνει τα άρθρα του παρόντος κανονισμού για
τα οποία δεν υπάρχει ρητή αντίθετη διάταξη σε νόμο και
γενικά το θεσμικό πλαίσιο της Πολιτείας.
3. Ο παρών Εσωτερικός Κανονισμός Λειτουργίας του
Πανεπιστημιακού Κέντρου Έρευνας και Καινοτομίας
(ΠΑ.Κ.Ε.Κ.) «ΤΗΜΕΝΟΣ» του Πανεπιστημίου Δυτικής
Μακεδονίας, μετά τη θέση του σε ισχύ, θα αναρτηθεί
αμελλητί στην ιστοσελίδα του Ιδρύματος, προς γνώση
του προσωπικού και των τρίτων συναλλασσόμενων προσώπων με το ΠΑ.Κ.Ε.Κ. «ΤΗΜΕΝΟΣ».
4. Ο Κανονισμός εφαρμόζεται τηρούμενης της αρχής
της προστασίας της προσωπικότητας των υπαλλήλων,
της αρχής της ίσης μεταχείρισης και του Νέου Ευρωπαϊκού Κανονισμού Προστασίας Προσωπικών Δεδομένων
GDPR.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1917/28.03.2024
5. Για την εκάστοτε τροποποίηση του παρόντος Κανονισμού απαιτείται απόφαση του Δ.Σ. του ΠΑ.Κ.Ε.Κ. και
έγκριση της Συγκλήτου του Ιδρύματος, η οποία δύναται
να συντελείται όποτε αυτό κρίνεται αναγκαίο.
6. Η ισχύς του παρόντος αρχίζει από τη δημοσίευσή
του στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Κοζάνη, 19 Μαρτίου 2024
Ο Πρύτανης
ΘΕΟΔΩΡΟΣ ΘΕΟΔΟΥΛΙΔΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1917/28.03.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201917.pdf | Tokens: 92224]